open-index/open-wikipedia-markdown huggingface dataset:
സന്ദീപ് റെഡ്ഡി വംഗ

**സന്ധീപ് റെഡ്ഡി വംഗ** (ജനനം: 25 ഡിസംബർ 1981) ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തും നിർമ്മാതാവുമാണ്. തെലുങ്ക്, ഹിന്ദി സിനിമകളിൽ പ്രവർത്തിക്കുന്നു. 2017ൽ പുറത്തിറങ്ങിയ തെലുങ്ക് ചിത്രം **[[അർജുൻ റെഡ്ഡി]]** വഴി ശ്രദ്ധ പിടിച്ചു. അതിന്റെ ഹിന്ദി റീമേക്ക് ആയ **കബീർ സിംഗ്** (2019) ഒരുപാട് വാണിജ്യവിജയവും വിവാദങ്ങളും നേടി. 2023ൽ പുറത്തിറങ്ങിയ **അനിമൽ** എന്ന ഹിന്ദി ചിത്രവും വലിയ ശ്രദ്ധ നേടി.

## പ്രാരമ്പികജീവിതം
സന്ധീപ് വങ്ങ 1981 ഡിസംബർ 25ന് ആന്ധ്രാപ്രദേശിലെ (ഇപ്പോൾ തെലങ്കാന) വാർംഗൽ ജില്ലയിൽ ജനിച്ചു. സ്കൂൾ വിദ്യാഭ്യാസത്തിനു ശേഷം അദ്ദേഹം ഹയർ എഡ്യൂക്കേഷൻ ഓസ്ട്രേലിയയിലെ സിഡ്നിയിൽ നേടിയിരുന്നു. പിന്നീട് ഇന്ത്യയിലെ ഫിലിം സ്കൂളുകളിൽ പരിശീലനം നേടി.

## സംവിധാനജീവിതം

### അർജുൻ റെഡ്ഡി (2017)
2017ൽ പുറത്തിറങ്ങിയ തെലുങ്ക് ചിത്രം **[[അർജുൻ റെഡ്ഡി]]** അദ്ദേഹത്തിന്റെ സംവിധാന രംഗത്തുള്ള അരങ്ങേറ്റം ആയിരുന്നു. വിജയ് ദേവരകൊണ്ട അഭിനയിച്ച ചിത്രം യുവാക്കൾക്കിടയിൽ വലിയ സ്വീകാര്യത നേടി.

### കബീർ സിംഗ് (2019)
*അർജുൻ റെഡ്ഡിയുടെ* ഹിന്ദി റീമേക്ക് ആയ **കബീർ സിംഗ്** 2019 ജൂണിലാണ് പുറത്തിറങ്ങിയത്. ഷാഹിദ് കപൂർ അഭിനയിച്ച ചിത്രം 2019-ലെ ഏറ്റവും വലിയ ഹിറ്റുകളിൽ ഒന്നായി മാറി.

### അനിമൽ (2023)
2023 ഡിസംബറിൽ പുറത്തിറങ്ങിയ **അനിമൽ** എന്ന ഹിന്ദി ചിത്രത്തിൽ രൺബീർ കപൂർ പ്രധാനവേഷം കൈകാര്യം ചെയ്തു. അതിന്റെ വിഷുവൽ ആകർഷണങ്ങളും സംഘർഷപരമായ വിഷയവസ്തുവും വലിയ പ്രേക്ഷകശ്രദ്ധ പിടിച്ചു.

## വിമർശനങ്ങളും വിവാദങ്ങളും
അദ്ദേഹത്തിന്റെ ചിത്രങ്ങൾ സ്ത്രീകളോടുള്ള സമീപനത്തിലും അക്രമപ്രദർശനത്തിലും പലപ്പോഴും വിമർശനങ്ങൾ നേരിട്ടിട്ടുണ്ട്. എന്നാൽ സന്ധീപ് തന്റെ കഥാപാത്രങ്ങളെ യാഥാർഥ്യപരമായി അവതരിപ്പിക്കുകയാണ് ഉദ്ദേശിക്കുന്നതെന്നു വ്യക്തമാക്കി നിരവധി അഭിമുഖങ്ങൾ നൽകി.

## ഫില്മോഗ്രഫി

## പുറംകണ്ണികൾ
* IMDb-യിലുള്ള സന്ധീപ് റെഡ്ഡി വങ്ങ
* English Wikipedia profile

## അനുബന്ധതാളുകൾ
* അർജുൻ റെഡ്ഡി
* കബീർ സിംഗ്
* അനിമൽ

## തിരക്കേറ്റ കുറിപ്പുകൾ


വർഗ്ഗം:1981-ൽ ജനിച്ചവർ
വർഗ്ഗം:ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്രസംവിധായകർ
ഉദയ മാർത്താണ്ഡപുരം (കൊല്ലം ജില്ല)

കൊല്ലം കോർപ്പറേഷനിലെ നാൽപ്പത്തഞ്ചാം വാർഡാണ് **ഉദയമാർത്താണ്ഡപുരം**. പള്ളിത്തോട്ടം ഡിവിഷനിലെ ഏറെഭാഗങ്ങളും ഉദയമാർത്താണ്ഡപുരം ഡിവിഷനിലേക്ക് 2025 ൽ കൂട്ടിച്ചേർത്തു. 
## അവലംബം
ഡി.എൻ.എ യുടെ ചുറ്റുഗോവണി മാതൃക

[ലഘുചിത്രം|372x372ബിന്ദു|[ന്യൂക്ലിക്ക് ആസിഡ് തന്മാത്രകളുടെ രണ്ട് ഇഴകളായി പഞ്ചസാരയും ഫോസ്റ്റകളും ചേർന്ന കൈവരിയും അതിനടിയിലായി നൈട്രജൻ ബേസ്  തന്മാത്രകളുടെ ചവിട്ടുപടികളും കൊണ്ട് ചുറ്റുഗോവണി മാതൃക രൂപപ്പെടുന്നു.]]
മോളിക്യുലർ ബയോളജിയിൽ ഡബിൾ ഹെലിക്സ് (ചുറ്റുഗോവണി) എന്ന പദം ഡിഎൻഎ പോലുള്ള ന്യൂക്ലിക് ആസിഡുകളുടെ ഇരട്ടപ്പിരി തന്മാത്ര ഘടനയെ സൂചിപ്പിക്കുന്നു. ഒരു ന്യൂക്ലിക് ആസിഡ് കോംപ്ലക്സിന്റെ ഇരട്ടപ്പിരി  ഘടന അതിന്റെ ദ്വിതീയ ഘടന അനന്തരഫലമായി ഉയർന്നുവരുന്നു, ഇത് അതിന്റെ ത്രിതീയ ഘടന നിർണ്ണയിക്കുന്നതിലെ ഒരു അടിസ്ഥാന ഘടകമാണ്.  റോസലിൻഡ് ഫ്രാങ്ക്ലിൻ, അവരുടെ ശിഷ്യനായ റെയ്മണ്ട് ഗോസ്ലിംഗ്, മൌറിസ് വിൽക്കിൻസ്, ജെയിംസ് വാട്സൺ, ഫ്രാൻസിസ് ക്രിക്ക് എന്നിവർ ചേർന്നാണ് ഈ ഘടന കണ്ടെത്തിയത്. 1968 ൽ വാട്സന്റെ ദി 'ഡബിൾ ഹെലിക്സ് : എ പേഴ്സണൽ അക്കൌണ്ട് ഓഫ് ദി ഡിസ്കവറി ഓഫ് ദി സ്ട്രക്ചർ ഓഫ് ഡി.എൻ.എ' പ്രസിദ്ധീകരിച്ചതോടെ "ഡബിൾ ഹെലക്സ്" എന്ന പദം ജനപ്രീതി നേടി.

ന്യൂക്ലിയിക് ആസിഡിന്റെ ഡിഎൻഎ ഡബിൾ ഹെലിക്സ് (ചുറ്റുഗോവണി) ബയോപോളിമർ ന്യൂക്ലിയോടൈഡുകളാൽ ബന്ധിപ്പിച്ചിരിക്കുന്നതും നൈട്രജൻ ബേസ് ജോഡിയായി ഒരുമിച്ച് നിൽക്കുന്നതുമാണ്. പ്രകൃതിയിൽ കാണപ്പെടുന്ന ഏറ്റവും സാധാരണമായ ഇരട്ട ഹെലിക്കൽ ഘടനയായ ബി-ഡിഎൻഎ, വലംപിരിയൻ ആണ്. ഓരോ പരിയിലും ഏകദേശം 10-10.5 ബേസ് ജോഡികളുണ്ട്. ഡിഎൻഎയുടെ ഇരട്ട ഹെലിക്സ് ഘടനയിൽ ഒരു പ്രധാന ഗ്രോ*വും* *ചെറിയ ഗ്രൂവും* അടങ്ങിയിരിക്കുന്നു. ബി-ഡിഎൻഎയിൽ പ്രധാന ഗ്രോവ് ചെറിയ ഗ്രൂവിനേക്കാൾ വീതിയുള്ളതാണ്. 

## ചരിത്രം
1953 ൽ  ജെയിംസ് വാട്സണും ഫ്രാൻസിസ് ക്രിക്കും ചേർന്ന് ഡിഎൻഎ -യുടെ ചുറ്റുഗോവണി മാതൃക  നേച്ചർ ജേണലിൽ പ്രസിദ്ധീകരിച്ചു. റോസലിൻഡ് ഫ്രാങ്ക്ലിന്റെ  "ഫോട്ടോ 51" എന്ന  ഡിഎൻഎയുടെ നിർണായക എക്സ്-റേ ഡിഫ്രാക്ഷൻ ചിത്രത്തിൽ നിന്നാണ് ഈ കണ്ടെത്തലിന്റെ നിർണായക വിവരങ്ങൾ ലഭിച്ചത്.

ഡിഎൻഎയുടെ ഘടന ചുറ്റുഗോവണിയുടെതാണെന്ന് മനസ്സിലാക്കിയതിലൂടെ ജീവജാലങ്ങളിൽ ജനിതക വിവരങ്ങൾ സൂക്ഷിക്കുകയും പകർത്തുകയും ചെയ്യുന്ന അടിസ്ഥാന വിവരങ്ങൾ വ്യക്തമാകാൻ സഹായകമായി.  ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട കണ്ടെത്തലുകളിലൊന്നായി ഇത് പരക്കെ കണക്കാക്കപ്പെടുന്നു. ഈ കണ്ടെത്തലിനു നൽകിയ സംഭാവനകൾക്ക് 1962 -ലെ വൈദ്യശാസ്ത്രത്തിനുള്ള നോബൽ സമ്മാനം   ജെയിംസ് വാട്സണും ഫ്രാൻസിസ് ക്രിക്കും മോറിസ് വിൽക്കിൻസും ചെർന്ന് പങ്കിട്ടു എന്നിവർക്ക് ലഭിച്ചു.
വലത്ത്‌|ലഘുചിത്രം|450x450ബിന്ദു|അടിസ്ഥാന ജോഡി ജ്യാമിതികൾ
വലത്ത്‌|ലഘുചിത്രം|290x290ബിന്ദു|എ-, ബി-, ഇസഡ്-ഡിഎൻഎ എന്നിവയുടെ ഘടനകൾ.
വലത്ത്‌|ലഘുചിത്രം|250x250ബിന്ദു|A-, B-, Z-DNA എന്നിവയുടെ ഹെലിക്സ് ആക്സിസ്.
ലഘുചിത്രം|ഡിഎൻഎയുടെ വലുതും ചെറുതുമായ കുഴികൾ. ഡൈ ഹോക്ക്സ്റ്റ് 33258 ന്റെ ഒരു ബൈൻഡിംഗ് സൈറ്റാണ് മൈനർ ഗ്രോവ്.

## ഇതും കാണുക

* ന്യൂക്ലിക് ആസിഡ് സിമുലേഷൻ സോഫ്റ്റ്വെയറിന്റെ താരതമ്യം
* ഡിഎൻഎ നാനോ ടെക്നോളജി
* ജി-ക്വാഡ്രപ്ലക്സ്
* ഡിഎൻഎയുടെ തന്മാത്രാ മാതൃകകൾ
* ന്യൂക്ലിയിക് ആസിഡുകളുടെ തന്മാത്രാ ഘടന (പ്രസിദ്ധീകരണം) 
* ബി അല്ലാത്ത ഡാറ്റാബേസ്
* ട്രിപ്പിൾ സ്ട്രാൻഡഡ് ഡിഎൻഎ

## അവലംബം

വർഗ്ഗം:ജൈവഭൗതികശാസ്ത്രം
വർഗ്ഗം:ഡി.എൻ.എ.
വള്ളിവട്ടം ശ്രീ മഹാവിഷ്ണു ക്ഷേത്രം

കേരളത്തിൽ തൃശൂർ ജില്ലയിലെ വെള്ളാങ്ങല്ലൂർ പഞ്ചായത്തിലെ വള്ളിവട്ടം ഗ്രാമത്തിൽ സ്ഥിതിചെയ്യുന്ന ഒരു വൈഷ്ണവ ആരാധനാലയമാണ് വള്ളിവട്ടം നായ്കുളത്തുകാട് ശ്രീ മഹാവിഷ്ണു ക്ഷേത്രം.

## ചരിത്രം
നിലവിലെ ക്ഷേത്രം ആധുനിക കാലത്ത് നിർമിച്ചതാണ്. ഗോവയിൽ നിന്ന് കുടിയേറിയെത്തിയ കുടുംബി സമുദായക്കാരുടെ കീഴിലാണ് ക്ഷേത്രത്തിന്റെ പ്രവർത്തനം. മുൻപ് അനന്തപത്മനാഭസ്വാമി രൂപത്തിലായിരുന്നു വിഗ്രഹം, പുനപ്രതിഷ്ഠക്ക് ശംഖ് ചക്രം ഗദ പത്മം എന്നിവ ധരിച്ച് നിൽക്കുന്ന രൂപത്തിലുള്ള പുതിയ വിഗ്രഹം പ്രതിഷ്ഠിച്ചു. പ്രധാന പ്രതിഷ്ഠയായ വിഷ്ണുവിന് പുറമെ ഗണപതി ഭുവനേശ്വരി ഊരകത്തമ്മ തിരുവടി നാഗങ്ങൾ മുത്തപ്പൻ എന്നീ ഉപ ദേവതകളെയും ചുറ്റുമതിലിന് പുറത്ത് ഭദ്രകാളി ഭാവത്തിൽ ചൊവ്വയെയും പ്രതിഷ്ടിച്ചിരിക്കുന്നു. ക്ഷേത്രത്തിലെ താന്ത്രിക അവകാശം ഇരിഞ്ഞാലക്കുടക്കടുത്തുള്ള പയ്യപ്പിള്ളി മനക്കാണ്. 

## ഉത്സവങ്ങൾ

### ഹോളി

കേരളത്തിലെ മറ്റ് ക്ഷേത്രോത്സവങ്ങളിൽ നിന്നും വ്യത്യസ്തമായി ഇവിടുത്തെ പ്രധാന ഉത്സവം ഹോളിയാണ്. കുടുംബി സമുദായക്കാരുടെ ചില ആചാരങ്ങൾ ഹോളി മഹോത്സവത്തിനിടയിലും കാണാം, ഹോളി സ്നാനം, ഹോളി പ്രകടനം എന്നിവ ഇതിൽ ചിലതാണ്. ശകവർഷത്തിലെ ഫാൽഗുന മാസത്തിലെ ഉത്രം നക്ഷത്രത്തിലാണ് ഹോളി മഹോത്സവം നടക്കുന്നത്.

#### പ്രതിഷ്ഠ ദിനം
മീനമാസത്തിലെ രോഹിണിയിലാണ് പ്രതിഷ്ഠ ദിനം വരുന്നത് എങ്കിലും പ്രതിഷ്ഠ ദിന ചടങ്ങുകൾ ഹോളി ദിവസത്തിൽ നടത്തി വരുന്നു.

##### ഗുരുതി
ക്ഷേത്രത്തിലെ പ്രധാന ഉപ ദേവതയായ ചൊവ്വ ഭഗവതിക്ക് വർഷം തോറും വൈദിക വിധി പ്രകാരമുള്ള ഗുരുതി പൂജ നടത്തുന്നു.

###### അനന്തപൂജ
ക്ഷേത്രത്തിൽ പൊങ്കാല അർപ്പിച്ച് നടത്തുന്ന അനന്ത പൂജ മകര മാസത്തിലെ ആദ്യത്തെ ഞായറാഴ്ച ദിവസം നടത്തി വരുന്നു.

## വഴിപാടുകൾ
പാൽപായസം നെയ് വിളക്ക് തുളസിമാല എന്നിവ വിഷ്ണുവിന്റെ പ്രധാന വഴിപാടുകളാണ്. ഭഗവാന് നറുവെണ്ണ കദളിപഴം എന്നിവ സമർപ്പിക്കുന്നത് സന്താന ലബ്ധിക്ക് ഉചിതമാണെന്ന് ദേവ പ്രശ്നത്തിൽ തെളിഞ്ഞിരുന്നതായി ക്ഷേത്രം ഭാരവാഹികൾ വ്യക്തമാക്കുന്നു.
ജോബ് മഠത്തിൽ (നാടക സംവിധായകൻ)

ലഘുചിത്രം|:ജോബ് മഠത്തിൽ
കേരളത്തിലെ ഒരു നാടക സംവിധായകനാണ് **ജോബ് മഠത്തിൽ**. ജോബ് സംവിധാനം ചെയ്ത മാടൻ മോക്ഷം എന്ന നാടകം സംഗീത നാടക അക്കാഡമി സംസ്ഥാന അമേച്വർ നാടക മത്സരത്തിൽ മികച്ച നാടകമായി തിരഞ്ഞെടുക്കപ്പെട്ടു. 

## ജീവിതരേഖ
ആലപ്പുഴ സ്വദേശിയാണ്. അമ്പലപ്പുഴ ഗവൺമെന്റ് ഹൈസ്കൂൾ, ആലപ്പുഴ സനാതന ധർമ്മ കോളേജ് എന്നിവടങ്ങളിൽ പഠിച്ചു. ആലപ്പുഴ മരുതം സീയറ്റേഴ്സ് എന്ന നാടക സമിതിയുമായി ചേർന്ന് പ്രവർത്തിക്കുന്നു.
## നാടകങ്ങൾ
* കക്കുകളി
* മാടൻമോക്ഷം

## അവലംബം


വർഗ്ഗം:നാടക സംവിധായകർ
സുചാത ചുവാങ്ശ്രീ

ഒരു തായ്ലാന്റ് സ്വദേശിയായ മോഡലും സൗന്ദര്യ മത്സര വിജയിയുമാണ് **സുചാത ചുവാങ്ശ്രീ** (തായ്: สุชาตา ช่วงศรี) (ജനനം: 20 സെപ്റ്റംബർ 2003). ലോകസുന്ദരിപ്പട്ടം കരസ്ഥമാക്കുന്ന ആദ്യത്തെ തായ്ലാന്റ് വനിതയാണ് അവർ. മുമ്പ് മിസ് യൂണിവേഴ്സ് തായ്ലൻഡ് 2024 മത്സരത്തിൽ വിജയിയായി കിരീടധാരണം ചെയ്യപ്പെട്ട സുചാത, മിസ് യൂണിവേഴ്സ് 2024 മത്സരത്തിൽ തായ്ലൻഡിനെ പ്രതിനിധീകരിച്ച് മൂന്നാം സ്ഥാനം നേടിയിരുന്നു.

## ആദ്യകാല ജീവിതവും വിദ്യാഭ്യാസവും
2003 സെപ്റ്റംബർ 20 ന് തായ്ലാന്റിലെ ഫൂക്കെറ്റ് പ്രവിശ്യയിൽ താനെറ്റ് ഡോങ്കംനെർഡ്, സുപാട്ര ചുവാങ്സ്രി ദമ്പതികളുടെ മകളായാണ് സുചാത ചുവാങ്ശ്രീ ജനിച്ചത്. അവരുടെ കുടുംബം തായ്ലാന്റിലെ  ഫൂക്കെറ്റ് പ്രവിശ്യയിലെ തലംഗ് നഗരത്തിൽ സ്വകാര്യ വ്യവസായം നടത്തുന്നവരാണ്.പ്രാഥമിക, ലോവർ സെക്കൻഡറി വിദ്യാഭ്യാസം കജോൻകീറ്റ്സുക്സ സ്കൂളിലും അപ്പർ സെക്കൻറ്ററി വിദ്യാഭ്യാസം ട്രയം ഉഡം സുക്സ സ്കൂളിലും പൂർത്തിയാക്കിയ സുചാത, അവിടെ ആർട്സ് പ്രോഗ്രാമിന് കീഴിൽ ചൈനീസ് ഭാഷയിൽ ബിരുദം നേടിയിട്ടുണ്ട്.

മിസ് യൂണിവേഴ്സ് തായ്ലൻഡ് പട്ടം നേടുന്നതിനുമുമ്പ് തമ്മാസാറ്റ് സർവകലാശാലയിലെ പൊളിറ്റിക്കൽ സയൻസ് ഫാക്കൽറ്റിയിൽനിന്ന് രാഷ്ട്ര മീമാംസയിലും അന്താരാഷ്ട്ര ബന്ധങ്ങളിലും അവർ ബിരുദം നേടിയിരുന്നു.

## പ്രദർശനങ്ങൾ
2022-ൽ, തന്റെ 18-ാം വയസ്സിൽ, സുചാത മിസ് യൂണിവേഴ്സ് തായ്ലൻഡ് 2022 മത്സരത്തിൽ പങ്കെടുക്കുകയും മൂന്നാം സ്ഥാനത്ത് ഫിനിഷ് ചെയ്യുകയും ചെയ്തു. ആദ്യ റണ്ണറപ്പായിരുന്ന നിക്കോളിൻ ലിംസ്നുകൻ രാജിവച്ചതിനെത്തുടർന്ന് അവർ പിന്നീട് രണ്ടാം റണ്ണറപ്പായി സ്ഥാനക്കയറ്റം നേടിയിരുന്നു.

### മിസ് യൂണിവേഴ്സ് തായ്ലൻഡ് 2024
2024-ൽ മിസ് യൂണിവേഴ്സ് തായ്ലൻഡ് 2024 മത്സരത്തിൽ ബാങ്കോക്കിനെ പ്രതിനിധീകരിക്കാൻ സുചാതയെ നിയമിക്കപ്പെട്ടു. മിസ് ചാർമിംഗ് ടാലന്റ്, മിസ് ബ്യൂട്ടി ആൻഡ് കോൺഫിഡൻസ് എന്നിവയുൾപ്പെടെ നിരവധി പ്രത്യേക പുരസ്കാരങ്ങൾ അവർ ഇതിനകം നേടി. ഈ മത്സരത്തിന്റെ അവസാനത്തിൽ അവർ മിസ് യൂണിവേഴ്സ് തായ്ലൻഡ് 2024 കിരീടം ചൂടി.

2024 നവംബർ 17 ന് മെക്സിക്കോയിലെ മെക്സിക്കോ സിറ്റിയിൽവച്ചു നടന്ന മിസ് യൂണിവേഴ്സ് 2024 ൽ സുചാത തായ്ലൻഡിനെ പ്രതിനിധീകരിച്ചിട്ടുണ്ട്. ആ മത്സരത്തിൽ മൂന്നാം റണ്ണറപ്പായി സ്ഥാനം നേടിയ അവർ വോയ്സ് ഫോർ ചേഞ്ച്-സിൽവർ പുരസ്കാരം നേടി.

എന്നിരുന്നാലും, 2025 ഏപ്രിൽ 22 ന്, മിസ് വേൾഡ് മത്സരത്തിലേയ്ക്കുള്ള തായ്ലൻഡിന്റ് പ്രതിനിധിയായി നിയമിക്കപ്പെട്ടതിനെത്തുടർന്ന്, മറ്റൊരു കിരീടം സ്വീകരിക്കുന്നതിനുമുമ്പ് 12 മാസത്തെ ഭരണം പൂർത്തിയാക്കാത്തതിന്  മിസ് യൂണിവേഴ്സ് ഓർഗനൈസേഷൻ അവരെ മൂന്നാം റണ്ണർ-അപ്പ് സ്ഥാനത്ത് നിന്ന് നീക്കം ചെയ്തതായി പ്രഖ്യാപിച്ചു.

### മിസ് വേൾഡ് 2025
2025 ഏപ്രിൽ 22 ന് ഇന്ത്യയിൽവച്ച് നടന്ന മിസ് വേൾഡ് 2025 ൽ തായ്ലൻഡിനെ പ്രതിനിധീകരിക്കുന്നതിനായി ടെറോ എന്റർടൈൻമെന്റും ടിപിഎൻ ഗ്ലോബലും തമ്മിലുള്ള ഒരു സഹകരണമായ മിസ് വേൾഡ തായ്ലൻഡ് ഓർഗനൈസേഷൻ സുചാതയെ നിയമിച്ചു. മൾട്ടിമീഡിയ ചലഞ്ചിൽ വിജയിച്ചതിന് ശേഷം സുചാത ആദ്യ 40 സ്ഥാനങ്ങളിൽ ഇടം നേടി. 2025 മെയ് 31 ന് ഹൈദരാബാദിലാണ് അന്തിമ മത്സരം നടന്നത്. 2025 ൽ മിസ് വേൾഡ് കിരീടം ചൂടിയതോടെ ഈ പട്ടം നേടുന്ന ആദ്യ തായ്, രണ്ടാമത്തെ തെക്കുകിഴക്കൻ ഏഷ്യൻ വനിത എന്നീ ബഹുമതികൾ അവർ നേടി.

## കുറിപ്പ്

## ബാഹ്യ ലിങ്കുകൾ

* 
വർഗ്ഗം:മിസ്സ് വേൾഡ് വിജയികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:2003-ൽ ജനിച്ചവർ
ജമാലിന്റെ പുഞ്ചിരി

വിക്കി തമ്പി സംവിധാനം ചെയ്ത് വി എസ് സുഭാഷ് നിർമ്മിച്ച 2024 ലെ ഇന്ത്യൻ മലയാള ചിത്രമാണ് *** ജമാലിന്റെ പുഞ്ചിരി *** . സിദ്ദിഖ് ,ഇന്ദ്രൻസ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാം ആണ് .    മധു രാജഗോപാൽ അനിൽ പാതിരിപ്പള്ളി എന്നിവർ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:മധു രാജഗോപാൽഅനിൽ പാതിരിപ്പള്ളി
*ഈണം:  വർക്കി

## അവലംബം

## പുറംകണ്ണികൾ
*  
* 

വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2024-ൽ പുറത്തിറങ്ങിയ മലയാളചലച്ചിത്രങ്ങൾ
അബിസ് തടാകം

വലത്ത്‌|ലഘുചിത്രം|350x350ബിന്ദു|ഇടത് മുൻവശത്ത് ബ്രാഡി ഗ്ലേസിയറിനൊപ്പം ഗ്ലേസിയർ ബേ നാഷണൽ പാർക്കിന്റെയും പ്രിസർവിന്റെയും ഭാഗത്തിന്റെ ലാൻഡ്സാറ്റ് ചിത്രം 1999 ഓഗസ്റ്റ് 1 ന്.
അമേരിക്കൻ ഐക്യനാടുകളിലെ തെക്കുകിഴക്കൻ അലാസ്കയിൽ സ്ഥിതിചെയ്യുന്ന ഒരു തടാകമാണ് **അബിസ് തടാകം**. ബ്രാഡി ഹിമാനിയുടെ കിഴക്ക് വശത്ത് സ്ഥിതി ചെയ്യുന്ന ഈ തടാകത്തിന് ഇവിടെനിന്നാണ് ഉരുകിയ ജലം ലഭിക്കുന്നത്. ഇത് ഡുണ്ടാസ് നദിയിലേയ്ക്കും, ഡുണ്ടാസ് ഉൾക്കടലിലേയ്ക്കും തുടർന്ന്, ക്രോസ് സൌണ്ടിലേയ്ക്കും ഒഴുകി അന്തിമമായി  പസഫിക് മഹാസമുദ്രത്തിലേയ്ക്ക് പതിക്കുന്നു.

ഗ്ലേസിയർ ബേ നാഷണൽ പാർക്ക് ആന്റ് പ്രിസർവിന്റെ ഭാഗമായ ഇവിടത്തെ ജലം ഒരു പ്രകൃതിദത്ത ഐസ് അണ പതിവായി തടയുന്നു. ഹിമാനികളുള്ള ഒരു തടാകത്തിൽ അത്തരമൊരു അണക്കെട്ട് പൊട്ടുമ്പോൾ,  മരങ്ങൾ, ഐസ് കഷണങ്ങൾ, എക്കൽ എന്നിവയ്ക്കൊപ്പം തടാകത്തിലെ വെള്ളത്തിന്റെ ഭൂരിഭാഗവും ഡുണ്ടാസ് ഉൾക്കടലിലേക്ക് തള്ളപ്പെടുന്നു. 1994, 1997, 1998, 2000, 2001, 2005, 2006 സെപ്റ്റംബർ മാസങ്ങളിൽ ഇത് സംഭവിച്ചു.

## പരാമർശങ്ങൾ

## ബാഹ്യ ലിങ്കുകൾ

* Ready to burst? Southeast and Southcentral Alaska lead the world in glacial floods
* Visitor Use Advisory for Western Arm of Dundas Bay

വർഗ്ഗം:Coordinates on Wikidata
അഴിയാത്ത ബന്ധങ്ങൾ

ജെ. ശശികുമാർ കഥയും എസ്.എൽ. പുരം സദാനന്ദൻ തിരക്കഥ, സംഭാഷണം എഴുതി റോയൽ അച്ചൻകുഞ്ഞ് നിർമ്മിച്ച് ജെ. ശശികുമാർ സംവിധാനം ചെയ്ത് 1985 ലെ ഇന്ത്യൻ മലയാള ചിത്രമാണ് ***അഴിയാത്ത ബന്ധങ്ങൾ *** . മോഹൻലാൽ , ശോഭന,നെടുമുടി വേണു,ശ്രീവിദ്യ,എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാം ആണ് .   ശ്യാമിന്റെ ഈണത്തിൽ കെ. ജയകുമാർ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:കെ. ജയകുമാർ
*ഈണം:  ശ്യാം

	
## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ജയകുമാർ -ശ്യാം  ഗാനങ്ങൾ
വർഗ്ഗം:കെ. ജയകുമാറിന്റെ ഗാനങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:മോഹൻലാൽ-ശോഭന ജോഡി
രാജവെമ്പാല (ചലച്ചിത്രം)

കെ എസ് ഗോപാലകൃഷ്ണൻ കഥയും തിരക്കഥയും എഴുതി സംവിധാനം ചെയ്ത് സ്വയം നിർമ്മിച്ച 1984 ലെ ഇന്ത്യൻ മലയാള ചിത്രമാണ് ***രാജവെമ്പാല (1984)*** . എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് കെ.ജെ. ജോയ് ആണ് .    ചുനക്കര രാമൻകുട്ടി ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:ചുനക്കര രാമൻകുട്ടി
*ഈണം:  കെ.ജെ. ജോയ്

	
## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ
വർഗ്ഗം:ചുനക്കര- ജോയ് ഗാനങ്ങൾ
വർഗ്ഗം:കെ.എസ് ഗോപാലകൃഷ്ണൻ നിർമ്മിച്ച ചലച്ചിത്രങ്ങൾ
വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:കെ.എസ്.ഗോപാലകൃഷ്ണൻ സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:കെ.എസ് മണി കാമറ ചലിപ്പിച്ച ചലച്ചിത്രങ്ങൾ
നിഷേധി (ചലച്ചിത്രം)

1984ൽ കെ. എസ്. ഗോപാലകൃഷ്ണൻ നിർമ്മിച്ച് സ്വയം സംവിധാനം ചെയ്ത  മലയാള ചലച്ചിത്രമാണ് **നിഷേധി**. ശരത് ബേബി കഥ, തിരക്കഥ, സംഭാഷണം രചിച്ച ഈ ചിത്രത്തിൽ  സുകുമാരൻ, സോമൻ, ഭീമൻ രഘു, സീമ എന്നിവരാണ് ചിത്രത്തിലെ പ്രധാന താരങ്ങൾ.കെ. ജെ. ജോയിയുടെ സംഗീതത്തിൽ ഭരണിക്കാവ് ശിവകുമാർ  ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:ഭരണിക്കാവ് ശിവകുമാർ
*ഈണം:  കെ.ജെ. ജോയ്

	

## പരാമർശങ്ങൾ

## പുറംകണ്ണികൾ
* 
*  
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരൻ- സീമ ജോഡി
വർഗ്ഗം:ഭരണിക്കാവ് ശിവകുമാർ ഗാനങ്ങളെഴുതിയ ചലച്ചിത്രങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:കെ.എസ് മണി കാമറ ചലിപ്പിച്ച ചലച്ചിത്രങ്ങൾ
വർഗ്ഗം:കെ.എസ്.ഗോപാലകൃഷ്ണൻ സംവിധാനം ചെയ്ത മലയാള ചലച്ചിത്രങ്ങൾ
വർഗ്ഗം:കെ.എസ് ഗോപാലകൃഷ്ണൻ നിർമ്മിച്ച ചലച്ചിത്രങ്ങൾ
വർഗ്ഗം:ശിവകുമാർ-ജോയ് ഗാനങ്ങൾ
പാവം ക്രൂരൻ

വി. രാജൻ നിർമ്മിച്ച് രാജസേനൻ സംവിധാനം ചെയ്ത 1984 ലെ  മലയാളം  ക്രൈം ത്രില്ലർ ചിത്രമാണ് **പാവം ക്രൂരൻ**. ശങ്കർ, ഭാഗ്യലക്ഷ്മി  മാധുരി, ടി. ജി. രവി, ക്യാപ്റ്റൻ രാജു) എന്നിവരാണ് ചിത്രത്തിലെ പ്രധാന താരങ്ങൾ. എ. ടി. ഉമ്മറിൻ്റെ സംഗീതത്തിൽ പൂവച്ചൽ ഖാദറിന്റെ ഗാനങ്ങൾ ആണ് ചിത്രത്തിലുള്ളത്. 1983-ലെ  10 ടു മിഡ്നൈറ്റ് എന്ന ഇംഗ്ലീഷ് ത്രില്ലർ ചിത്രത്തിൽ നിന്ന് പ്രചോദനം ഉൾക്കൊണ്ടാണ് ചിത്രം നിർമ്മിച്ചിരിക്കുന്നത്.വി കരുണാകരൻ കാമറചലിപ്പിച്ച ഈ ചിത്രത്തിന്റെ എഡിറ്റിങ് ജി മുരളി നിർവ്വഹിച്ചു. 

## താരനിര

## ഗാനങ്ങൾ
പൂവാചൽ ഖാദറിന്റെ വരികൾക്ക് എ. ടി. ഉമ്മർ സംഗീതം നൽകി.

## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:ഖാദർ-ഉമ്മർ ഗാനങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
ഉദയംപേരൂർ പള്ളി

**ഉദയംപേരൂർ പഴയ പള്ളി** അഥവാ **ഉദയംപേരൂർ സൂനഹദോസ് പള്ളി** എന്ന് അറിയപ്പെടുന്ന **ഗെർവാസീസ് പ്രോത്താസീസ് പള്ളി**, ഉദയംപേരൂരിൽ സ്ഥിതി ചെയ്യുന്ന ഏറ്റവും പഴയ ക്രൈസ്തവ ആരധാനാലയം ആണ്. മാർ തോമാ നസ്രാണികളുടെ പ്രമുഖ പള്ളി കെട്ടിടങ്ങളിലൊന്നായ ഇവിടെയാണ്, 1599ൽ  ഉദയംപേരൂർ സൂനഹദോസ് നടന്നത്. ഇത് സീറോ-മലബാർ സഭയുടെ എറണാകുളം-അങ്കമാലി അതിരൂപതയുടെ കീഴിലുള്ള ഒരു ഇടവക പള്ളിയാണ്. പഴയ പള്ളിയോട് ചേർന്ന് ഒരു മ്യൂസിയവും, പള്ളി പരിസരത്ത് തന്നെ ഒരു പുതിയ പള്ളി കെട്ടിടവും നിലകൊള്ളുന്നു.

## അവലംബം
മാധുരി

1980കളിലും 1990കളുടെയും തുടക്കത്തിലും നിരവധി തമിഴ്, മലയാളം ഭാഷാ ചിത്രങ്ങളിൽ അഭിനയിച്ച ഒരു തെന്നിന്ത്യൻ നടിയാണ് **മാധുരി**. 1884ൽ മലയാളത്തിൽ പ്രാവം ക്രൂരൻ എന്ന ചിത്രത്തിലൂടെ അഭിനയരംഗത്തെത്തിയ അവർ ആദ്യം മലയാളസിനിമയിലായിരുന്നു എങ്കിലും പിന്നീട് പ്രവർത്തനരംഗം അധികം തമിഴിലേക്ക് മാറി. നടി സത്യചിത്രയുടെ സഹോദരി എന്ന നിലയിൽ രംഗത്തെത്തിയ  കുറഞ്ഞ വർഷം കൊണ്ട് ഒരുപാട് ചിത്രങ്ങളിൽ അവർ പ്രത്യക്ഷപ്പെട്ടു. .പ്രമുഖനടന്മാരൊടൊത്ത് അഭിനയിക്കാനും കഴിഞ്ഞു.

## വ്യക്തി വിവരങ്ങൾ
സത്യചിത്രയുടെ സഹൊദരി. ഭർത്താവ് അരവിന്ദ്. 

## അഭിനയിച്ച ചില ചിത്രങ്ങൾ

## പരാമർശങ്ങൾ

## ബാഹ്യ ലിങ്കുകൾ

* 
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
സ്റ്റാൻലി ജോർജ്

**സ്റ്റാൻലി ജോർജ്** **([[:en:Stanley George|Stanley George]])** ഒരു ഇന്ത്യൻ-അമേരിക്കൻ  രാഷ്ട്രീയ ഉപദേശകനുമാണ്. കേരളത്തിൽ നിന്നുള്ള സ്റ്റാൻലി യു.എസ്. റിപ്പബ്ലിക്കൻ പാർട്ടിയുമായി ബന്ധപ്പെട്ടു പ്രവർത്തിക്കുന്നു. അമേരിക്കൻ പ്രസിഡന്റായ ഡൊണാൾഡ് ട്രംപിന്റെ തെരഞ്ഞെടുപ്പ് ക്യാംപെയിനുകളിൽ അദ്ദേഹം ഉപദേശകനായി പ്രവർത്തിച്ചിട്ടുണ്ട്.

## പ്രാരംഭജീവിതം
സ്റ്റാൻലി ജോർജ് കുമ്പനാടിൽ നിന്നുള്ള ഒരു ക്രിസ്ത്യാനി കുടുംബത്തിൽ ജനിച്ചു. പിന്നീട് അദ്ദേഹം അമേരിക്കയിലേക്ക് കുടിയേറി. അവിടെ അദ്ദേഹം രാഷ്ട്രീയ, സാമൂഹിക പ്രവർത്തനങ്ങളിൽ സജീവനായി. ഇന്ത്യൻ വംശജരുടെ ഇടയിൽ പ്രശസ്തനായ വ്യക്തിയാണ് അദ്ദേഹം.

## രാഷ്ട്രീയജീവിതം
സ്റ്റാൻലി ജോർജ് യു.എസ്. റിപ്പബ്ലിക്കൻ പാർട്ടിയിൽ ഉപദേശകനായി പ്രവർത്തിക്കുന്നു. ട്രംപിന്റെ തിരഞ്ഞെടുപ്പ് ക്യാമ്പെയിനിൽ അദ്ദേഹം പ്രധാനപ്പെട്ട പങ്ക് വഹിച്ചു. ഇന്ത്യൻ-അമേരിക്കൻ സമൂഹത്തിൽ റിപ്പബ്ലിക്കൻ പാർട്ടിക്ക് പിന്തുണ ഉറപ്പാക്കുന്നതിൽ അദ്ദേഹം ശ്രദ്ധേയമായ പങ്ക് വഹിച്ചു.

അമേരിക്കൻ സർവകലാശാലകളിൽ നിന്ന് ബിരുദം നേടിയ വിദേശ വിദ്യാർത്ഥികൾക്ക് ഗ്രീൻ കാർഡ് വാഗ്ദാനം ചെയ്യുന്ന ട്രംപിന്റെ നിലപാട് അദ്ദേഹം രൂപപ്പെടുത്തിയതായാണ് റിപ്പോർട്ടുകൾ സൂചിപ്പിക്കുന്നത്.

അമേരിക്കൻ ഇന്ത്യൻ ക്രിസ്ത്യൻ സംഘടനയായ FIACONAയുടെ അഡ്വക്കസി ഡയറക്ടറായാണ് അദ്ദേഹം നിലവിൽ പ്രവർത്തിക്കുന്നത്. ഇന്ത്യയിലെ മതസ്വാതന്ത്ര്യ പ്രശ്നങ്ങളും ന്യൂനപക്ഷങ്ങളുടെ അവകാശങ്ങളും സംബന്ധിച്ച് യുഎസ് നയരൂപകരെ സമീപിച്ചിട്ടുണ്ട്.

സ്റ്റാൻലി ജോർജിന്റെ അഭിമുഖങ്ങളും പ്രബന്ധങ്ങളും മലയാളം, തമിഴ്, ബംഗാളി, ഗുജറാത്തി ഭാഷകളിൽ പ്രസിദ്ധീകരിച്ചിട്ടുണ്ട്.

2023-ൽ കെനിയൻ പെന്തക്കോസ്ത് സഭകളുടെ വാർഷിക സമ്മേളനത്തിൽ മുഖ്യാതിഥിയായി അദ്ദേഹം പങ്കെടുത്തു.

## പുരസ്കാരങ്ങൾ
2025-ൽ ഗ്ലോബൽ ഇന്ത്യൻ അവാർഡ് ലഭിച്ചു. അമേരിക്കൻ രാഷ്ട്രീയത്തിന്റെയും ഇന്ത്യൻ സമൂഹത്തിന്റെയും ഉന്നതിയ്ക്കായി അദ്ദേഹം പ്രവർത്തിച്ച സംഭാവനകൾ കണക്കിലെടുത്താണ് അവാർഡ് നൽകിയത്.

## ബാഹ്യ ലിങ്കുകൾ
* Christian Live ലെ അഭിമുഖം
* അസാദി മലയാളം - ഗൗരവ പ്രസംഗം

## കാണുക
* ഡോണൾഡ് ട്രംപ്
* റിപ്പബ്ലിക്കൻ പാർട്ടി

## റഫറൻസുകൾ
മലയാംകൊല്ലം (മഹാകാവ്യം)

ലഘുചിത്രം|മലയാംകൊല്ലം കവർ
കൊടുങ്ങല്ലൂർ ഗുരുകുലത്തിലെ പ്രശസ്തപണ്ഡിതനും കവിസാർവ്വഭൗമൻ എന്ന ബഹുമതിപ്പേരും നേടിയ കവിയായ  കൊടുങ്ങല്ലൂർ കൊച്ചുണ്ണിത്തമ്പുരാന്റെ  പഞ്ചമഹാകാവ്യങ്ങളിൽ ഒന്നാണ് **'മലയാംകൊല്ലം'.** 
## പ്രതിപാദ്യം
ചിങ്ങം മുതലുള്ള പന്ത്രണ്ട് മലയാളമാസങ്ങളെ കുറിച്ചുമുള്ള വർണ്ണനയാണ് ഇതിലെ പ്രതിപാദ്യം. 1082-ാമാണ്ടു ചിങ്ങമാസം മുതൽ  രസികരഞ്ജിനി എന്ന മാസികയിൽ ഈ കാവ്യം പ്രസിദ്ധീകരിച്ചു തുടങ്ങി. കേരളത്തിൽ ഓരോ മാസത്തിലുമുള്ള പ്രകൃതിവിലാസങ്ങൾ തുടങ്ങിയവ വർണ്ണിച്ചു് അതതു മാസത്തിനു് അനുരൂപമായ ഒരു ദേവതാസ്തുതിയോടുകൂടി അവസാനിക്കുന്നതും അങ്ങനെ 12 സർഗ്ഗങ്ങൾ ഉൾക്കൊള്ളുന്നതുമായ ഈ കാവ്യം കൊച്ചുണ്ണിത്തമ്പുരാന്റെ സൂക്ഷ്മനിരീക്ഷണം, വർണ്ണനാചാതുര്യം, കല്പനാവൈഭവം തുടങ്ങിയ വിവിധ സിദ്ധികളുടേയും, വൈദ്യം ജ്യോത്സ്യം, സ്മൃതികൾ, ഇതിഹാസപുരാണങ്ങൾ മുതലായവയിലുള്ള അസാധാരണമായ അവഗാഹത്തിന്റേയും വിസ്മായാവഹമായ നിദർശനമാകുന്നു എന്ന് കേരള സാഹിത്യ ചരിത്രത്തിൽ ഉള്ളൂർ രേഖപ്പെടുത്തുന്നു. സ്വഭാവോക്തിയെ ചിലപ്പോൾ ശ്ലേഷോക്തി പുറംതള്ളുന്നു എന്നും, വെണ്മണിക്കൃതികളിലെന്ന പോലെയുള്ള ദീർഘമായ സ്ത്രീസംബോധനം ചില ശ്ലോകങ്ങൾക്കു മാറ്റു കുറയ്ക്കുന്നു എന്നും ചില വൈകല്യങ്ങളില്ലെന്നില്ല. എന്നാൽ അവ മറ്റുള്ള ഗുണസാമഗ്രിയിൽ മറഞ്ഞുപോകുക തന്നെ ചെയ്യുന്നു. താഴെക്കാണുന്ന ഭാവഗർഭമായ ശ്ലോകം മങ്ഗലാചരണരൂപത്തിൽ ഘടിപ്പിച്ചിട്ടുള്ളതാണു്.

ആദ്യന്തം വസന്തതിലക വൃത്തമാണു് പ്രയോഗിച്ചിരിക്കുന്നതു്.

## അവലംബം

## അധിക വായനയ്ക്ക്
* മലയാംകൊല്ലം (മഹാകാവ്യം)

വർഗ്ഗം:മഹാകാവ്യങ്ങൾ
വർഗ്ഗം:മലയാള മാസങ്ങൾ
മുബാറക് ആത്മത

കേരളീയനായ ഒരു ഫോട്ടോഗ്രാഫറാണ് **മുബാറക് ആത്മത** എന്ന പേരിൽ ഫോട്ടോകളെടുക്കുന്ന **മുബാറക് എൻ.കെ**.  ഫോട്ടോഗ്രാഫിക്കുള്ള കേരള ലളിത കലാ അക്കാദമിയുടെ പുരസ്കാരം ലഭിച്ചിട്ടുണ്ട്.

## ജീവിതരേഖ
1974-ൽ പാലക്കാടാണ് മുബാറക്  ജനിച്ചത്.  നിത്യജീവിതത്തിൽ കാണുന്ന വസ്തുക്കളും, കാഴ്ചകളുമാണ് മുബാറക്കിന്റെ ലെൻസിൽ പതിയുന്നത്. "ലോസ് ഓഫ് ഇനേർഷ്യ' എന്ന പരമ്പരയിലെ അദ്ദേഹത്തിന്റെ സൃഷ്ടികളിൽ മനുഷ്യന്റെ ഭൗതികവും ജഡത്വവും തമ്മിലുള്ള ഒരു ഇൻർ പ്ലേ ആണുള്ളത്. കോവിഡ് 19 സമൂഹത്തിൽ സൃഷ്ടിച്ച പ്രശ്നങ്ങളാണ് അദ്ദേഹത്തിനെ ഇത്തരത്തിലൊരു പരമ്പര കലാ സൃഷ്ടികൾക്കു പ്രേരകമായത്.ഫോട്ടോഗ്രാഫി വിഭാഗത്തിൽ അക്കാദമിയുടെ സംസ്ഥാന പുരസ്കാരം ലഭിച്ചിട്ടുള്ളത് മുബാറകിന്റെ ലോസ് ഓഫ് ഇനേർഷ്യ 19 എന്ന ഫോട്ടോഗ്രാഫിനാണ്.

## പ്രദർശനങ്ങൾ

* 1996 മുതൽ പാലക്കാടുജില്ലയിൽ നിരവധി സോളോ എക്സിബിഷനുകൾ സംഘടിപ്പിച്ചിട്ടുള്ള മുബാറക് 2023 ൽ കേരള ലളിതകലാ അക്കാദമിയുടെ ഗ്രാന്റോടെ 'വെർട്ടിക്കൽസ് ' എന്ന ശീർഷകത്തിൽ തൃശ്ശൂർ ആർട്ട് ഗ്യാലറിയിൽ സോളോ എക്സിബിഷൻ സംഘടിപ്പിച്ചിട്ടുണ്ട്.

## അവലംബം


*

വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:കേരളത്തിലെ കലാകാരന്മാർ
വർഗ്ഗം:ഇന്ത്യൻ നിശ്ചലചിത്ര ഛായാഗ്രാഹകർ
വർഗ്ഗം:കലാകാരന്മാർ
2025-ലെ നിലമ്പൂർ ഉപതിരഞ്ഞെടുപ്പ്

കേരളത്തിലെ മലപ്പുറം ജില്ലയിലെ നിലമ്പൂർ നിയമസഭാമണ്ഡലത്തിൽ 2025 ജൂൺ 19ന് നടന്ന ഉപതിരഞ്ഞെടുപ്പാണ് . എൽഡിഎഫിലെ എംഎൽഎ ആയിരുന്ന പി.വി. അൻവർ രാജിവെച്ച ഒഴിവിലേക്കാണ് ഇവിടെ തിരഞ്ഞെടുപ്പ് നടന്നത്. 1987 മുതൽ 2011 വരെ കോൺഗ്രസിന്റെ ആര്യാടൻ മുഹമ്മദ് പ്രതിനിധീകരിച്ച മണ്ഡലമാണ് നിലമ്പൂർ. 2016-ൽ മുതൽ പിവി. അൻവർ ഇവിടെ നിന്ന് വിജയിച്ചു.

## നിലമ്പൂർ ഉപതിരഞ്ഞെടുപ്പ് ഫലം  2025

**വോട്ടെടുപ്പ് തീയതി : ജൂൺ 19 **

**വോട്ടെണ്ണൽ തീയതി : ജൂൺ 23 **
 
* ആകെ വോട്ട് : 2,32,057
* പോൾ ചെയ്തത് : 1,76,077 
* പോളിംഗ് ശതമാനം : 75.87 %
* വിജയി : ആര്യാടൻ ഷൗക്കത്ത്
* ഭൂരിപക്ഷം : 11,077 വോട്ട്
* ആര്യാടൻ ഷൗക്കത്ത്(ഇന്ത്യൻ നാഷണൽ കോൺഗ്രസ്) : 77,737(44.17%)
* എം.സ്വരാജ്(സിപിഎം) : 66,660(37.88%)
* പി വി അൻവർ(സ്വതന്ത്രൻ) : 19,760(11.23%)
* മോഹൻ ജോർജ്(ബിജെപി) : 8648(4.91%)
* സാദിക്ക് നടുത്തൊടി(എസ്ഡിപിഐ) : 2075(1.18%)
* നോട്ട : 630(0.36%)

## തിരഞ്ഞെടുപ്പ് നടക്കാനിടയായ പശ്ചാത്തലം
പി. വി. അൻവർ 2025 ജനുവരി 13-നാണ് എം.എൽ.എ സ്ഥാനം രാജിവെച്ചത്. മുഖ്യമന്ത്രി പിണറായി വിജയനുമായും ആഭ്യന്തര വകുപ്പുമായും ചില വിഷയങ്ങളിൽ അദ്ദേഹത്തിനുണ്ടായ അഭിപ്രായ വ്യത്യാസങ്ങളാണ് രാജിയിലേക്ക് നയിച്ചതെന്നാണ് റിപ്പോർട്ടുകൾ.  എൽഡിഎഫ് സർക്കാരിന്റെ നയങ്ങളോടും നേതൃത്വത്തോടുമുള്ള അതൃപ്തി, പ്രത്യേകിച്ച് മുഖ്യമന്ത്രി പിണറായി വിജയനോടുള്ള വിമർശനങ്ങൾ, അദ്ദേഹത്തിന്റെ രാജിക്ക് കാരണമായി. അൻവർ സ്വന്തം മുന്നണിയായ "ജനകീയ പ്രതിപക്ഷ പ്രതിരോധ മുന്നണി" രൂപീകരിച്ച്, തൃണമൂൽ കോൺഗ്രസിന്റെ പിന്തുണയോടെ സ്വതന്ത്രനായിട്ടാണ് ഉപതിരഞ്ഞെടുപ്പിൽ മത്സരിക്കുന്നത്. യുഡിഎഫ് (ആര്യാടൻ ഷൗക്കത്ത്), എൽഡിഎഫ് (എം. സ്വരാജ്), എൻഡിഎ (മോഹൻ ജോർജ്), പിവി അൻവർ,അഡ്വ. സാദിഖ് നടത്തൊടി (എസ്ഡിപിഐ)  എന്നിവർ തമ്മിലാണ് 2025ൽ മത്സരിക്കുന്നത്.

## സഖ്യങ്ങൾ
പി.ഡി.പി തങ്ങളുടെ പിന്തുണ എൽ.ഡി.എഫിനായിരിക്കുമെന്ന് പ്രഖ്യാപിച്ചു. ഹിന്ദു മഹാസഭയും തങ്ങളുടെ പിന്തുണ എൽ.ഡി.എഫിനായിരിക്കുമെന്ന് പ്രഖ്യാപിച്ചിരുന്നു.

ഈ തിരഞ്ഞെടുപ്പിൽ തങ്ങളുടെ പിന്തുണ യുഡിഎഫിനായിരിക്കുമെന്ന് വെൽഫെയർ പാർട്ടി പ്രഖ്യാപിച്ചു.ഇതിനെതിരെ കത്തോലിക്ക കോൺഗ്രസ് രംഗത്ത് വന്നു.

## മുൻകാല ചരിത്രം
നിലമ്പൂർ പരമ്പരാഗതമായി ഇന്ത്യൻ നാഷണൽ കോൺഗ്രസിന്റെ ഒരു കോട്ടയായിരുന്നു. അര്യാടൻ മുഹമ്മദ് ആയിരുന്നു ഇവിടത്തെ കോൺഗ്രസ് എംഎൽഎ ആയിരുന്നത്.1977 മുതൽ 2016 വരെയുള്ള കാലത്ത് മണ്ഡലം യുഡിഎഫ് ആണ് ഭരിച്ചതെങ്കിലും 1967ൽ മണ്ഡലം ഇന്ത്യൻ കമ്മ്യൂണിസ്റ്റ് പാർട്ടി നേതാവായ കെ കുഞ്ഞാലിയും വിജയിച്ചിട്ടുണ്ട്.2016 മുതൽ പിവി അൻവർ ആണ് എംഎൽഎ.2016 ൽ, എൽഡിഎഫ് പിന്തുണയോടെ സ്വതന്ത്ര സ്ഥാനാർത്ഥിയായ അൻവർ ആര്യാടൻ ഷൗക്കത്തിനെ 11,504 വോട്ടുകൾക്ക് പരാജയപ്പെടുത്തി. 

## അവലംബം

വർഗ്ഗം:കേരളത്തിലെ നിയമസഭാ ഉപതിരഞ്ഞെടുപ്പുകൾ
അരങ്ങം മഹാദേവക്ഷേത്രം

ഉത്തരകേരളത്തിൽ കണ്ണൂർ ജില്ലയുടെ കിഴക്കുഭാഗത്തെ മലയോരപ്രദേശമായ ആലക്കോട്ട് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് **അരങ്ങം മഹാദേവക്ഷേത്രം**. കിരാതമൂർത്തീസങ്കല്പത്തിലുള്ള പരമശിവൻ മുഖ്യപ്രതിഷ്ഠയായ ഈ ക്ഷേത്രത്തിൽ, ഉപദേവതകളായി പാർവ്വതി, ഗണപതി, സുബ്രഹ്മണ്യൻ, ശാസ്താവ്, ശ്രീകൃഷ്ണൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. ഏറെക്കാലം ജീർണ്ണിച്ചുകിടന്ന ഈ ക്ഷേത്രം പുനരുദ്ധരിച്ചെടുത്ത് ഇന്നത്തെ നിലയിലാക്കിയത്, തിരുവിതാംകൂറിൽ നിന്ന് മലബാർ കുടിയേറ്റത്തിന്റെ നെടുനായകനായിരുന്ന ആലക്കോട് രാജയാണ്. തന്മൂലം, തിരുവിതാംകൂറിലെ ക്ഷേത്രങ്ങളിലേതുപോലെയാണ് ഇവിടെ ആചാരങ്ങൾ പലതും നടത്തിവരുന്നത്. മകരമാസത്തിൽ തിരുവാതിരനാളിൽ ആറാട്ട് വരത്തക്ക വിധത്തിലുള്ള എട്ടുദിവസത്തെ കൊടിയേറ്റുത്സവം, കുംഭമാസത്തിലെ ശിവരാത്രി, ധനുമാസത്തിലെ തിരുവാതിര ആഘോഷം എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. കൂടാതെ, വിനായക ചതുർത്ഥി, തൈപ്പൂയം, സ്കന്ദഷഷ്ഠി, മണ്ഡലകാലം, അഷ്ടമിരോഹിണി തുടങ്ങിയവയും അതിപ്രധാനമാണ്. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തിവരുന്നത്.

## ഐതിഹ്യം
അരങ്ങം ക്ഷേത്രത്തിന്റെ ഉദ്ഭവകഥ, ഇന്ന് ആന്ധ്രാപ്രദേശിൽ സ്ഥിതിചെയ്യുന്നതും, ശിവന്റെ പന്ത്രണ്ട് ജ്യോതിർലിംഗങ്ങളിലൊന്നുമായ ശ്രീശൈലം മല്ലികാർജ്ജുനക്ഷേത്രവുമായി ബന്ധപ്പെട്ടുകിടക്കുന്നതാണ്. ശ്രീശൈലത്തെ മല്ലികാർജ്ജുനൻ തന്നെയാണ് അരങ്ങത്തപ്പൻ എന്ന് ഭക്തർ വിശ്വസിച്ചുവരുന്നു. ക്ഷേത്രത്തിന്റെ ഉദ്ഭവകഥ ഇപ്രകാരമാണ്:

ഗുപ്തസാമ്രാജ്യത്തിലെ അതികായനായിരുന്ന സമുദ്രഗുപ്തൻ, ഭാരതഭൂമി മുഴുവൻ ആക്രമിച്ച കൂട്ടത്തിൽ ഇന്നത്തെ ആന്ധ്രാപ്രദേശിലുമെത്തി. അന്ന് ആ ഭാഗം ഭരിച്ചിരുന്ന എല്ലാ രാജാക്കന്മാരെയും ആക്രമിച്ച ശേഷം ശ്രീശൈലത്തുമെത്തി. എന്നാൽ, ശ്രീശൈലം ഭാഗം ഭരിച്ചിരുന്ന രാജാവ് സമുദ്രഗുപ്തനുമായി യുദ്ധത്തിലേർപ്പെടാനും തോൽക്കാനും തയ്യാറായില്ല. മഹാശിവഭക്തനായിരുന്ന അദ്ദേഹത്തിന് മഹാദേവനെ വിട്ടുപോകാൻ ആഗ്രഹമുണ്ടായില്ല. എങ്കിലും, രാജഗുരുവിന്റെ ഉപദേശം മൂലം അദ്ദേഹം തെക്കോട്ട് യാത്ര ചെയ്യാൻ നിർബന്ധിതനാകുകയും ദീർഘനാളത്തെ യാത്രയ്ക്കുശേഷം ഇന്ന് ക്ഷേത്രമിരിയ്ക്കുന്ന സ്ഥലത്തെത്തുകയും കഠിനതപസ്സ് ആരംഭിയ്ക്കുകയും ചെയ്തു. തപസ്സിനൊടുവിൽ മഹാദേവൻ കിരാതമൂർത്തീഭാവത്തിൽ രാജാവിനുമുന്നിൽ പ്രത്യക്ഷപ്പെടുകയും, താനിനി അവിടെ നിത്യസാന്നിദ്ധ്യം കൊള്ളുമെന്ന് അരുളിചെയ്യുകയും ചെയ്തു. തുടർന്ന് അവിടെ സ്വയംഭൂവായി ശിവലിംഗം പ്രത്യക്ഷപ്പെട്ടു. സന്തുഷ്ടനായ രാജാവ്, തന്റെ സർവസ്വവും മഹാദേവന് സമർപ്പിച്ച് ഇവിടെത്തന്നെ രാജ്യം സ്ഥാപിച്ച് ഭരിയ്ക്കാൻ തുടങ്ങി.

## ചരിത്രം
കാലക്രമത്തിൽ തകർന്ന പഴയ ക്ഷേത്രം 1961 മേയ് മാസത്തിൽ ആലക്കോട് രാജ പി.ആർ. രാമവർമരാജ പുനരുദ്ധരിച്ചു പുനഃപ്രതിഷ്ഠ നടത്തി. തുടർന്ന് 2015 ഏപ്രിൽ 23 ന് വീണ്ടും പുനരുദ്ധാരണപ്രവ‍ൃത്തികൾ നടത്തിയിരുന്നു.

## അവലംബം

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
നോട്ടുബുക്ക് എൽഎം

ഗവേഷണത്തിനും കുറിപ്പടി തയ്യാറാക്കുന്നതിനും ഉപയോഗിക്കുന്ന ഒരു ഓൺലൈൻ നിർമിത ബുദ്ധി ഉപകരണമാണ്** നോട്ടുബുക്ക് എൽഎം** (ഗൂഗിൾ നോട്ട്‌ബുക്ക്‌എൽഎം). ഗൂഗിൾ ലാബ്സ് വികസിപ്പിച്ചെടുത്ത ഈ സോഫ്റ്റ്‌വെയർ, നിർമിതബുദ്ധി പ്രത്യേകിച്ചും ഗൂഗിൾ ജെമിനി ഉപയോഗിച്ച് ഉപയോക്താക്കളെ അവരുടെ പ്രമാണങ്ങളുമായി ഇടപെടാൻ സഹായിക്കുന്നു.

2023-ൽ "Project Tailwind" എന്ന പേരിൽ ആരംഭിച്ച ഈ സോഫ്റ്റ്‌വെയർ നിർമ്മാണത്തിൽ പ്രശസ്ത ശാസ്ത്ര രചയിതാവ് സ്റ്റീവൻ ജോൺസണും പ്രോഡക്റ്റ് മാനേജർ റൈസ മാർട്ടിനും ഉൾപ്പെടുന്നു. 
2024-ൽ ഡിസംബർ മാസത്തിൽ, പണമടച്ച് ഉപയോഗിക്കുന്ന, Google NotebookLM Plus എന്ന പേരിലുള്ള വേർഷൻ എന്റർപ്രൈസുകൾക്കും പെയ്ഡ് ജെമിനി സബ്സ്ക്രൈബർമാർക്കുമായി പുറത്തിറക്കി.

## ഉപയോഗം

ഉപയോക്താക്കളാൽ അപ്ലോഡ് ചെയ്യപ്പെട്ട ഉള്ളടക്കത്തെ അടിസ്ഥാനമാക്കി സംഗ്രഹങ്ങൾ, വിശദീകരണങ്ങൾ, ഉത്തരങ്ങൾ എന്നിവ നോട്ടുബുക്ക് എൽഎമ്മിന് സൃഷ്ടിക്കാൻ കഴിയും.  
പോഡ്കാസ്റ്റ് ഫോർമാറ്റിൽ രണ്ട് പേർ ചേർന്നുള്ള സംഭാഷണ രീതിയിലുള്ള ശബ്ദ ഫയലുകളുടെ അവലോകനങ്ങളും ഇതിൽ ഉൾപ്പെടുന്നു. 

2024 സെപ്റ്റംബറിലാണ് "ഓഡിയോ ഓവർവ്യൂ"  എന്ന പേരിലുള്ള സംഭാഷണ രീതിയിലുള്ള അവലോകനങ്ങൾ പുറത്തിറക്കിയത്. സങ്കീർണമായ പ്രമാണ ഉള്ളടക്കങ്ങൾ സംഗ്രഹിച്ച് പോഡ്കാസ്റ്റ് രീതിയിൽ ശബ്ദ ഫയലുകളായി നൽകാനുള്ള നോട്ടുബുക്ക് എൽ എമ്മിന്റെ കഴിവ് മാധ്യമശ്രദ്ധ നേടുകയുണ്ടായി.

ഒരു 'വിർച്യുൽ ഗവേഷണ  സഹായി' എന്നാണ് ഗൂഗിൾ, നോട്ടുബുക്ക് എൽഎമ്മിനെ വിശേഷിപ്പിക്കുന്നത്. ശ്രോതാക്കളുടെ പ്രവണത വിലയിരുത്തുന്നതിനായുള്ള പോഡ്‌കാസ്റ്റുകൾ നിർമിക്കുന്നതിനായി 
2024 -ലെ സ്പോട്ടിഫൈ റാപ്പഡ്, നോട്ടുബുക്ക് എൽ എമ്മിന്റെ ഈ സവിശേഷതയെ ഉപയോഗപ്പെടുത്തുകയുണ്ടായി. ഗവേഷകരെ മുന്നിൽ കണ്ട് തുടങ്ങിയതെങ്കിലും പിന്നീട് പഠിതാക്കളും സ്ഥാപനങ്ങളും ഇത് ഉപയോഗപ്പെടുത്തി തുടങ്ങി.

## അവലംബം

വർഗ്ഗം:സോഫ്റ്റ്‌വെയർ
വർഗ്ഗം:കൃത്രിമബുദ്ധി
വർഗ്ഗം:ഗൂഗിൾ
അഹമ്മദാബാദ് വിമാന അപകടം (2025)

ലഘുചിത്രം|വിമാന അപകടം നടന്ന സ്ഥലം ഇന്ത്യൻ പ്രധാന മന്ത്രി സന്ദർശിക്കുന്നു
2025 ജൂൺ 12-ന്, എയർ ഇന്ത്യയുടെ അഹമ്മദാബാദ്–ലണ്ടൻ ഗാറ്റ്‌വിക് സർവീസ് നടത്താനിരുന്ന AI171 എന്ന ബോയിങ് 787-8 ഡ്രിംലൈൻർ വിമാനം, അഹമ്മദാബാദ് വിമാനത്താവളത്തിൽ നിന്നു പുറപ്പെട്ട ഉടനെ പതനം സംഭവിച്ചു. വിമാനം പറന്നുയർന്നതിന് പിന്നാലെ ഏകദേശം 825 അടി ഉയരത്തിൽ എത്തിയപ്പോഴാണ് അതു അപ്രതീക്ഷിതമായി താഴേക്ക് പതിച്ചത്. ഉച്ച കഴിഞ്ഞ് 1:38 ഓടെ അപകടം സംഭവിച്ചുവെന്നാണ് റിപ്പോർട്ടുകൾ.വിമാനത്തിൽ 232 യാത്രക്കാരും 10 ജീവനക്കാരുമായി മൊത്തം 242 പേർ ഉണ്ടായിരുന്നു. ഒരാൾ ഒഴികെ എല്ലാവരും അപകടത്തിൽ മരിച്ചു.

വിമാനം പതിച്ചതോടെ അത് ഒരു മെഡിക്കൽ കോളേജിന്റെ  വിദ്യാർത്ഥികൾക്ക് വേണ്ടി നിർമിച്ചിരുന്ന ഹോസ്റ്റലിൽ തട്ടി. ഇതിൽ അഞ്ച് വിദ്യാർത്ഥികൾ മരിക്കുകയും, 40-ലധികം പേർക്ക് പരിക്കേൽക്കുകയും ചെയ്തു.

അപകടത്തിന് നിമിഷങ്ങൾക്കകം പൈലറ്റിൽ നിന്നായി ഡിസ്റ്റ്രസ് കോൾ ലഭിച്ചെങ്കിലും അതിനു ശേഷം കൺട്രോൾ റൂമുമായി ആശയവിനിമയം ഉണ്ടായില്ല. രക്ഷാപ്രവർത്തനത്തിനായി അഗ്നിശമന സേനയും വൈദ്യസംഘങ്ങളും ഉടൻ സ്ഥലത്തെത്തി .
## അവലംബം
വിശുദ്ധ മെജോ

കിരൺ ആന്റണി സംവിധാനം നിർവഹിച്ച് 2022ൽ പുറത്തിറങ്ങിയ ഒരു മലയാള ചലച്ചിത്രമാണ് **വിശുദ്ധ മെജോ.** ഡിനോയ് പൌലോസ്, മാത്യു തോമസ്, ലിജോമോൾ ജോസ്, അനശ്വര രാജൻ എന്നിവരാണ് ചിത്രത്തിലെ പ്രധാന അഭിനേതാക്കൾ. സിഎൻസി സിനിമാസ്, പ്ലാൻ ജെ സ്റ്റുഡിയോസ് എന്നിവയുടെ ബാനറിൽ ജോമോൻ ടി. ജോൺ, വിനോദ് ഷൊർണൂർ, ഷമീർ മുഹമ്മദ് എന്നിവർ ചേർന്നാണ് ചിത്രം നിർമ്മിച്ചത്. ജസ്റ്റിൻ വർഗീസ് സംഗീതം നൽകിയ ചിത്രത്തിന്റെ ഛായാഗ്രഹണം ജോമോൻ ടി. ജോൺ നിർവഹിച്ചു.

## താരനിര

## ഗാനങ്ങൾ
*വരികൾ: സുഹൈൽ കോയ
*ഈണം:  ജസ്റ്റിൻ വർഗീസ്

## നിർമ്മാണം
2022 ആദ്യത്തിൽ പുറത്തിറക്കാൻ തീരുമാനിച്ച  ചിത്രത്തിൻ്റെ ഫസ്റ്റ് ലുക്ക് പോസ്റ്റർ  ജൂലൈയിൽ പുറത്തിറങ്ങി. 2022 ഓഗസ്റ്റ് 5ന്  റിലീസ് ചെയ്യാൻ ആയിരുന്നു ആദ്യ തീരുമാനം। എന്നാൽ  കനത്ത മഴയെത്തുടർന്ന് ചിത്രത്തിന്റെ റിലീസ് 2022 സെപ്റ്റംബർ 16ലേക്ക് മാറ്റി.

## സ്വീകരണം
*[[ദ ടൈംസ്‌ ഓഫ്‌ ഇന്ത്യ|ടൈംസ് ഓഫ് ഇന്ത്യ]]* വി വിനോദ് നായർ 5-ൽ 2.5 സ്റ്റാറുകൾ നൽകി, "ഈ പ്രണയം ആകർഷകമാക്കുന്നതിൽ പരാജയപ്പെടുന്നു, കാരണം അതിന് ബോധ്യപ്പെടുത്തുന്ന തിരക്കഥയും അഭിനയവും ഇല്ല". *ഓൺമനോറമ* നിരൂപകൻ അഭിപ്രായപ്പെട്ടത് "ഈ അമച്വർ 'സ്റ്റോക്കിംഗ്' നാടകത്തിൽ ലിജോ മോൾ വീണ്ടും തെളിയിക്കുന്നു" എന്നാണ്. *ഒടിടി പ്ലേ* സഞ്ജിത് സിദ്ധാർത്ഥൻ 5-ൽ 2.5 നൽകി എഴുതി, "വിഷുദ മെജോ പത്രോസിൻറെ പടപ്പുകലിന്റെ ഒരു കൂട്ടുകാരനായും പ്രവർത്തിക്കുന്നു, അത് ഒരു നല്ല തുടക്കത്തിലേക്ക് എത്തുന്നു, പക്ഷേ അവസാന പകുതിയിൽ എല്ലായിടത്തും അവസാനിക്കുന്നു.

## അവലംബം

## പുറംകണ്ണികൾ
*  
* 

വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ലിജോമോൾ അഭിനയിച്ച ചലച്ചിത്രങ്ങൾ
ദിണ്ടിഗൽ മാങ്ങാ പൂട്ട്

തമിഴ്‍നാട്ടിലെ ദിണ്ടിഗൽ കേന്ദ്രീകരിച്ച് നിർമ്മിക്കുന്ന ഒരിനം പൂട്ടാണ് **ദിണ്ടിഗൽ മാങ്ങാ പൂട്ട്**. ഉറപ്പിനും കാര്യക്ഷമതക്കും പേരു കേട്ട ഈ പൂട്ടിന് 2019 ൽ ഭൗമ സൂചികാ പദവി ലഭിച്ചു.  ഉയർന്ന നിലവാരമുള്ള വസ്തുക്കളും വിദഗ്ദ്ധ കരകൗശല വൈദഗ്ധ്യവും ഉപയോഗിച്ച് നിർമ്മിക്കുന്ന ഇവ വർഷങ്ങളോളം പ്രവർത്തനക്ഷമവും സുരക്ഷിതവുമായിരിക്കും..
## ചരിത്രം
പത്തൊമ്പതാം നൂറ്റാണ്ടു മുതലേ പ്രസിദ്ധമായിരുന്നു ദിണ്ടിഗൽ പൂട്ടുകൾ. ദിണ്ടിഗൽ രാജാവായിരുന്ന മുത്തു രാമലിംഗ തേവറാണ് ഈ തദ്ദേശീയ കരകൗശലത്തിന്റെ സാധ്യതകൾ തിരിച്ചറിഞ്ഞ് പൂട്ട് നിർമ്മാണത്തെ പ്രോത്സാഹിപ്പിച്ചത്. പരമ്പരാഗതമായി, ദിണ്ടിഗൽ പൂട്ടുകൾ പിച്ചള, ഇരുമ്പ്, മറ്റ് ലോഹങ്ങൾ എന്നിവകൊണ്ടാണ് നിർമ്മിച്ചിരുന്നത്. ഈ കരകൗശലവസ്തുക്കൾ തലമുറകളായി കൈമാറ്റം ചെയ്യപ്പെട്ടുവരുന്നു, കൂടാതെ ദിണ്ടിഗൽ പൂട്ടുകളെ പ്രശസ്തമാക്കിയ പരമ്പരാഗത രീതികളും സാങ്കേതിക വിദ്യകളും നിലവിലെ കരകൗശല വിദഗ്ധർ ഇപ്പോഴും സംരക്ഷിക്കുന്നു. ഓരോ പൂട്ടും കൈകൊണ്ട് നിർമ്മിച്ചതാണ്, ഒന്നിലധികം ദിവസങ്ങൾ ചെലവഴിച്ചാണ് വിദഗ്ദ്ധരായ കരകൗശല വിദഗ്ധർ ഓരോ പൂട്ടും നിർമ്മിക്കുന്നത്.

## ഘടന
സങ്കീർണ്ണമായ ആന്തരിക സംവിധാനങ്ങളുൾക്കൊള്ളുന്നവയാണ് ഡിണ്ടിഗൽ പൂട്ടുകൾ.  ഇത് അനധികൃതമായി തുറക്കാനോ കൃത്രിമം കാണിക്കാനോ ബുദ്ധിമുട്ടാണ്. ഒരുമിച്ച് പ്രവർത്തിക്കുന്ന ലിവറുകൾ, സ്പ്രിംഗുകൾ, ബോൾട്ടുകൾ എന്നിവയുടെ ഒരു കൂട്ടമാണ് ഇവയ്ക്ക് ശക്തമായ സുരക്ഷ നൽകുന്നത്. ഇഷ്ടാനുസൃതം ഈ പൂട്ടുകൾ രൂപകൽപ്പന ചെയ്യാം.  പ്രത്യേക ആവശ്യങ്ങൾക്കോ ​​മുൻഗണനകൾക്കോ ​​അനുസൃതമായി പൂട്ടുകൾ ക്രമീകരിക്കാം.  ദീർഘകാലം ഈടുനിൽക്കുന്ന തരത്തിലാണ് ഇവ നിർമ്മിച്ചിരിക്കുന്നത്. ഡിണ്ടിഗൽ പൂട്ടുകളുടെ പുറംഭാഗത്ത്  കൊത്തുപണികളും പാറ്റേണുകളും ഉണ്ട്, ഇത് അവയെ സുരക്ഷാ ഉപകരണങ്ങൾ എന്നതിനു പുറമെ മനോഹരമായ കലാസൃഷ്ടികളും ആക്കുന്നു.

## അവലംബം


വർഗ്ഗം:ഭൗമസൂചിക പദവി ലഭിച്ച തമിഴ്‍നാട്ടിലെ ഉൽപ്പന്നങ്ങൾ
വർഗ്ഗം:സുരക്ഷ ഉപകരണങ്ങൾ
കണ്ടാംഗി സാരി

തമിഴ്‌നാട്ടിലെ ചെട്ടിനാട് മേഖലയിൽ നിന്നുള്ള ഒരു തരം കോട്ടൺ സാരിയാണ് **കണ്ടാംഗി സാരി**. 2019–20 ൽ ഈ സാരിക്ക് ഭൗമസൂചികാ പദവി ലഭിച്ചു. 
## ചരിത്രം
150 വർഷത്തിലേറെയായി ചെട്ടിനാട് കണ്ടാംഗി സാരികൾ ഉപയോഗത്തിലുണ്ട്. പരമ്പരാഗതമായി കണ്ടംഗി സാരികൾ സിൽക്ക് കൊണ്ടാണ് നിർമ്മിച്ചിരുന്നത്. പിന്നീട്, സൗകര്യാർത്ഥം കോട്ടൺ ഉപയോഗിച്ചു. 
## നിർമ്മാണം
പരുത്തി നൂൽ ആവശ്യാനുസരണം വ്യത്യസ്ത നിറങ്ങളിൽ ചായം പൂശുന്നു. ഉണങ്ങിയതിനുശേഷം, നൂൽ നൂൽ ചുറ്റി സ്പൂളുകളിൽ ശേഖരിക്കുന്നു. നൂലുകൾ വേർതിരിച്ച് വാർപ്പുകളായി മുറിക്കുന്നു. നെയ്ത്തിനായി ഉപയോഗിക്കുന്നതിന് പരുത്തി നൂലും കൈകൊണ്ട് കറക്കുന്നു. വാർപ്പുകളും നെയ്ത്തുകളും ഒരു തറി യിലേക്ക് കയറ്റുന്നു, അവിടെ തുണി നെയ്തെടുക്കുന്നു
## അവലംബം

വർഗ്ഗം:ഭൗമസൂചിക പദവി ലഭിച്ച തമിഴ്‍നാട്ടിലെ ഉൽപ്പന്നങ്ങൾ
ഓണാട്ടുകര എള്ള്

ഭൗമസൂചികാ പദവി ലഭിച്ച കേരളത്തിൽ കൃഷി ചെയ്തു വരുന്ന ഒരു എള്ളിനമാണ് **ഓണാട്ടുകര എള്ള്**. ഓണാട്ടുകരയുടെ എള്ളും എള്ളെണ്ണയും ഗുണമേന്മയ്ക്കു പ്രസിദ്ധമാണ്.  ചരിത്രപ്രാധാന്യമുള്ള എള്ളുകൃഷി ഏറക്കുറെ അന്യംനിന്നുപോകുന്ന അവസ്ഥയിലായിരുന്നു. ഓണാട്ടുകര എള്ളിന് ഔഷധഗുണം കൂടുതലാണെന്ന് ശാസ്ത്രീയപഠനങ്ങൾ തെളിയിച്ചിട്ടുണ്ട്.
## കൃഷിരീതി
രണ്ടുപൂവു നെല്ലും ഇടവേളയിൽ എള്ളും ലാഭകരമായി കൃഷി ചെയ്യുന്നതായിരുന്നു ഓണാട്ടുകരയിലെ പരമ്പരാഗത രീതി.
## ഭൗമസൂചികാ പദവി
കേരള കാർഷികസർവകലാശാലയുടെ കീഴിൽ കായംകുളത്തു പ്രവർത്തിക്കുന്ന ഓണാട്ടുകര മേഖലാ കാർഷികഗവേഷണ കേന്ദ്രത്തിന്റെ സഹായത്തോടെ, ഓണാട്ടുകര വികസന ഏജൻസി എള്ളുകർഷകരുടെ മുഖ്യ ഏജൻസിയാണ് ഭൗമസൂചികാ പദവിക്കു വേണ്ടി അപേക്ഷിച്ചത്. തിലക് , തിലറാണി, തിലതാര, കായംകുളം ഒന്ന് എന്നീ വിത്തുകൾക്കാണ് ഭൗമസൂചികാ പദവി ലഭിച്ചത്.  കേരള കാർഷിക സർവലാശാലയുടെ ബൗദ്ധികസ്വത്തവകാശ സെല്ലാണ് ഭൗമസൂചികാ പദവിക്കുവേണ്ടിയുള്ള പ്രവർത്തനങ്ങൾക്ക് നേതൃത്വം നൽകിയത്.
## അവലംബം


വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
വർഗ്ഗം:എണ്ണക്കുരുവിളകൾ
മാലിഖാന

മുൻ രാജാക്കന്മാരും പ്രഭുക്കന്മാരും ആസ്വദിച്ചിരുന്ന അവകാശങ്ങൾക്ക് പകരമായി നൽകുന്ന അലവൻസുകളാണ് മാലിഖാന എന്നറിയപ്പെടുന്നത്. 1871-ലെ പെൻഷൻ ആക്ട് (കേന്ദ്ര നിയമം) പ്രകാരം ഈ അലവൻസുകൾ രാഷ്ട്രീയ പെൻഷനുകളായി കണക്കാക്കപ്പെടുന്നു. ഒരു മാലിഖാന ഉടമ മരിക്കുമ്പോൾ, അത് ബന്ധപ്പെട്ട കുടുംബത്തിലെ മുതിർന്ന അംഗത്തിന് നൽകുന്നത് തുടരണം. സീനിയോറിറ്റി ക്രമീകരണം ഓരോ കേസിനും ബാധകമായ വ്യക്തിഗത നിയമത്തെയോ ആചാരത്തെയോ ആശ്രയിച്ചിരിക്കും. മുൻ അംഗത്തിന്റെ മരണശേഷം, മുതിർന്ന അംഗത്തിന്റെ പേരിൽ മാലിഖാന വീണ്ടും രജിസ്റ്റർ ചെയ്യാൻ ഉത്തരവിടാൻ അതത് ജില്ലകളിലെ ജില്ലാ കളക്ടർമാർക്ക് അധികാരമുണ്ടായിരിക്കും.
എന്നിരുന്നാലും, സർക്കാരിന് ഇനിപ്പറയുന്ന അവകാശങ്ങൾ നിക്ഷിപ്തമാണ്:
# സംശയാസ്പദമായ കേസുകൾ തീരുമാനിക്കുക
# മാലിഖാനയുടെ പേയ്‌മെന്റ് അനുവദിക്കുക
# മാലിഖാനയുടെ ആജീവനാന്ത കുടിശ്ശിക അനുവദിക്കുക
# പെൻഷൻകാരനായ മരിച്ച മാലിഖാനയ്ക്ക് കാരണമായ മാലിഖാനയുടെ കുടിശ്ശിക ലഭിക്കാൻ പിൻഗാമിയെ തീരുമാനിക്കുക.
വസതി മാറ്റുന്നതിന്റെ ഫലമായി ഒരു ട്രഷറിയിൽ നിന്ന് മറ്റൊന്നിലേക്ക് മാലിഖാന അലവൻസ് പേയ്‌മെന്റ് മാറ്റാൻ സർക്കാരോ അക്കൗണ്ടന്റ് ജനറലോ അനുവദിക്കുന്നു
താഴെപ്പറയുന്ന വ്യവസ്ഥകളിൽ:—
(i) ഒരേ ജില്ലയിലെ ഒരു ട്രഷറിയിൽ നിന്ന് മറ്റൊന്നിലേക്ക് മാലിഖാനയുടെ പേയ്‌മെന്റ് കൈമാറ്റം മറ്റ് തരത്തിലുള്ള പെൻഷനുകൾ കൈമാറ്റം ചെയ്യുന്നതുപോലെ നടപ്പിലാക്കാം.
(ii) മാലിഖാനയുടെ പേയ്‌മെന്റ് ഒരു ജില്ലയിൽ നിന്ന് മറ്റൊരു വ്യക്തിയിലേക്ക് കൈമാറ്റം ചെയ്യപ്പെടുന്ന സാഹചര്യത്തിൽ മാലിഖാനദാറിന് അനുകൂലമായി പി.പി.ഒ.മാരെ പുറപ്പെടുവിക്കാവുന്നതാണ്.
(iii) രാഷ്ട്രീയ പെൻഷനറുടെ താമസസ്ഥലം മാറ്റാൻ അനുവദിക്കാൻ അധികാരപ്പെടുത്തിയ സർക്കാരിന്റെ, അതായത്, അക്കൗണ്ടന്റ് ജനറൽ അധികാരിയുടെ സമ്മതം നേടിയിരിക്കണം എന്ന വ്യവസ്ഥയിൽ, ഒരു ട്രഷറിയിൽ നിന്ന് മറ്റൊന്നിലേക്ക് മാലിഖാന പെൻഷൻ പേയ്‌മെന്റുകൾ മാറ്റാൻ സർക്കാരിനോ അക്കൗണ്ടന്റ് ജനറലിനോ അനുമതി നൽകാവുന്നതാണ്. എന്നാൽ ഓരോ പെൻഷനറുടെയും സൗകര്യാർത്ഥം, ഒരു ട്രഷറിയിൽ നിന്ന് മറ്റൊന്നിലേക്ക് മാലിഖാന അലവൻസ് പേയ്‌മെന്റ് മാറ്റുന്നത് ഇടയ്ക്കിടെ നടത്തരുത്.
ഒരു ട്രഷറിയിൽ നിന്ന് മറ്റൊന്നിലേക്ക് പേയ്‌മെന്റ് കൈമാറ്റം അനുവദിക്കുന്നതിനുള്ള മാനദണ്ഡം "സ്ഥാനം" കൈവശമുള്ള പ്രത്യേക പെൻഷൻകാരന്റെ വസതിയിലേക്ക് മാറ്റരുത്, മറിച്ച് "സ്ഥാനം" ആസ്ഥാനത്തെ സ്ഥിരമായ മാറ്റമായിരിക്കണം.
(iv) അത്തരം കൈമാറ്റം അനുവദിക്കുന്ന സന്ദർഭങ്ങളിൽ പുതിയ ട്രഷറിയിൽ പേയ്‌മെന്റിനായി ഒരു പ്രത്യേക ഗ്രൂപ്പ് രജിസ്റ്റർ തുറക്കണം.
## കേരളത്തിൽ ഈ ധന സഹായം ലഭിക്കുന്ന രാജകുടുംബങ്ങൾ
കേരളത്തിൽ ഈ ധന സഹായം ലഭിക്കുന്ന 39 രാജകുടുംബങ്ങൾ ഉള്ളതായി മുഖ്യമന്ത്ര പിണറായി വിജയൻ നിയമ സഭയിൽ പി.ടി.എ. റഹീമിന് മറുപടി നൽകിയിരുന്നു.
# ചെമ്പകശ്ശേരി വടക്കേടത്ത് ആറൻമുള പാലസ് 
# ഇരിഞ്ഞാലക്കുട പാലസ്
# കടനാട് കോയിക്കൽ പാലസ്
# കാരപ്പുറം രാജകുടുംബം 
# കാർത്തികപ്പള്ളി പാലസ്
# കറുത്തേടത്ത് പാഴൂർ മന പാലസ് 7. കായംകുളം പാലസ്
# കിളിമാനൂർ പാലസ്
# കൊടുങ്ങല്ലൂർ രാജകുടുംബം
# കൊട്ടാരക്കര പാലസ്
# കൊട്ടാരത്തിൽ കോവിലകം പാലസ്
# കോട്ടയം കിഴക്കെ കോവിലകം പാലസ് 
# മല്ലിശ്ശേരി കോവിലകം പാലസ് 
# മറിയപ്പള്ളി പാലസ്
# മാവേലിക്കര പാലസ്
# ജാവക്കാട്ട് രാജകുടുംബം
# പാലിയം പാലസ്
# പാലക്കര പാലസ്
# പാലിയേക്കര പാലസ്
# പള്ളത്ത് പാലസ് 
# പന്തളം പാലസ്
# പൂഞ്ഞാർ കോയിക്കൽ പാലസ് 
# പുത്തൻ കോവിലകം പാലസ് 
# പുതിയ കോവിലകം പാലസ് 
# തെക്കുംകൂർ കോവിലകം പാലസ്
# തിരുവിതാംകൂർ രാജകുടുംബം
# വടക്കുംകൂർ മുടക്കരി കോയിക്കൽ പാലസ്
# സാമൂതിരി രാജകുടുംബം
# ചിറയ്ക്കൽ കോവിലകം 30. കാവിനിശ്ശേരി കോവിലകം
# കിഴക്കേ കോവിലകം
# പടിഞ്ഞാറെ കോവിലകം 
# പഴയ കോവിലകം
# കൊച്ചുകോയിക്കൽ ആറൻമുള 
# ഉത്സവടെ കൊട്ടാരം 
# സുന്ദരവിലാസം 
# ആലക്കോട് കൊട്ടാരം
## അവലംബം
നൈട്രോപ്ലാസ്റ്റ്

ചില ഇനം ആൽഗകൾ, പ്രത്യേകിച്ച് സമുദ്രത്തിലെ ആൽഗകളായ ബ്രാരുഡോസ്ഫേറ ബിഗ്ലോവിയിൽ കാണപ്പെടുന്ന ഒരു ഓർഗനെല്ലെ അഥവാ കോശാംഗമാണ് **നൈട്രോപ്ലാസ്റ്റ്**. ബാക്ടീരിയകൾ, ആർക്കിയകൾ എന്നിവയ്ക്ക് മാത്രമുള്ളതായി മുമ്പ് കരുതിയിരുന്ന നൈട്രജൻ ഫിക്സേഷൻ കഴിവ് ഈ ആൽഗക്ക് കൂടി നൽകുന്നതിൽ ഇത് നിർണായക പങ്ക് വഹിക്കുന്നു. നൈട്രോപ്ലാസ്റ്റുകളുടെ കണ്ടെത്തൽ സെല്ലുലാർ ബയോളജിയിലും കാർഷിക ശാസ്ത്രത്തിലും കാര്യമായ സ്വാധീനം ചെലുത്തുന്നു.

## കണ്ടെത്തൽ

1998-ൽ, സാന്താക്രൂസിലെ കാലിഫോർണിയ സർവകലാശാലയിലെ സമുദ്ര പരിസ്ഥിതി ശാസ്ത്രജ്ഞനായ ജോനാഥൻ സെഹറും സഹപ്രവർത്തകരും പസഫിക് സമുദ്രത്തിൽ അജ്ഞാതമായ ഒരു നൈട്രജൻ-ഫിക്സിംഗ് സയനോബാക്ടീരിയത്തിന്റേതാണെന്ന് തോന്നുന്ന ഒരു അജ്ഞാത ഡിഎൻഎ ശ്രേണി കണ്ടെത്തി, അതിനെ അവർ യുസിവൈഎൻ- എ (യൂണിസെല്ലുലാർ സയനോബാക്ടീരിയ ഗ്രൂപ്പ് A) എന്ന് വിളിച്ചു. അതേ സമയം, കൊച്ചി സർവകലാശാലയിലെ പാലിയന്റോളജിസ്റ്റായ ക്യോക്കോ ഹാഗിനോ, ആതിഥേയ ജീവിയായ B. ബിഗെലോവിയെ കൾച്ചർ ചെയ്യാൻ ശ്രമിച്ചു വരികയായിരുന്നു.

2012-ൽ B. ബിഗെലോവിയും യുസിവൈഎൻ- എ-യും തമ്മിലുള്ള പ്രതിപ്രവർത്തനം പഠിക്കുന്ന ഗവേഷകരാണ് നൈട്രോപ്ലാസ്റ്റുകളുടെ നിലനിൽപ്പ് ആദ്യമായി നിർദ്ദേശിച്ചത്. തുടക്കത്തിൽ, യുസിവൈഎൻ- എ നൈട്രജൻ ഫിക്സേഷൻ സുഗമമാക്കുകയും ആൽഗകൾക്ക് അമോണിയ പോലുള്ള സംയുക്തങ്ങൾ നൽകുകയും ചെയ്തുവെന്ന് അനുമാനിക്കപ്പെട്ടു. എന്നിരുന്നാലും, ജോനാഥൻ സെഹറിന്റെ നേതൃത്വത്തിൽ നടത്തിയ തുടർന്നുള്ള പഠനങ്ങൾ യുസിവൈഎൻ- എ ഓർഗനലുകളാണെന്ന് റിപ്പോർട്ട് ചെയ്തു.

## ഘടനയും പ്രവർത്തനവും
സാധാരണ ഓർഗനെല്ലകൾക്ക് കാണുന്ന സ്വഭാവസവിശേഷതകൾ പ്രകടിപ്പിക്കുന്ന നൈട്രോപ്ലാസ്റ്റുകൾ, കോശവിഭജന സമയത്ത് വിഘടിക്കപ്പെടുക, ഹോസ്റ്റ് സെൽ നൽകുന്ന പ്രോട്ടീനുകളെ ആശ്രയിക്കുകയ എന്നീ കോശാംഗം ആയി ആയി അംഗീകരിക്കപ്പെടാനുള്ള രണ്ട് പ്രധാന മാനദണ്ഡങ്ങൾ പാലിക്കുകയും ചെയ്യുന്നു. ഇമേജിംഗ് പഠനങ്ങളിലൂടെ, ഹോസ്റ്റ് സെല്ലിനൊപ്പം നൈട്രോപ്ലാസ്റ്റുകൾ വിഭജിക്കപ്പെടുകയും പുതിയ കോശങ്ങളിലേക്ക് പ്രവേശിക്കുകയും ചെയ്യുന്നുവെന്ന് ഗവേഷകർ നിരീക്ഷിച്ചു.

## ഭാവി പ്രയോഗങ്ങൾ
നൈട്രോപ്ലാസ്റ്റുകളുടെ കണ്ടെത്തൽ നൈട്രജൻ ഫിക്സേഷൻ പ്രോകാരിയോട്ടിക് ജീവികളിൽ മാത്രം കാണുന്ന ഒന്നാണെന്ന മുൻകാല ധാരണകളെ വെല്ലുവിളിക്കുന്നു. ആയതിനാൽ നൈട്രോപ്ലാസ്റ്റുകളുടെ ഘടനയും പ്രവർത്തനവും മനസ്സിലാക്കുന്നത് സസ്യങ്ങളിൽ ജനിതക എഞ്ചിനീയറിംഗിനുള്ള സാധ്യതകൾ തുറക്കുന്നു. നൈട്രോപ്ലാസ്റ്റ് പ്രവർത്തനത്തിന് ഉത്തരവാദികളായ ജീനുകൾ ഉൾപ്പെടുത്തുന്നതിലൂടെ, സ്വന്തം നൈട്രജൻ ശരിയാക്കാൻ കഴിവുള്ള വിളകൾ വികസിപ്പിക്കാനും, നൈട്രജൻ അധിഷ്ഠിത വളങ്ങളുടെ ആവശ്യകത കുറയ്ക്കാനും, പരിസ്ഥിതി നാശം ലഘൂകരിക്കാനും ഗവേഷകർ ലക്ഷ്യമിടുന്നു.

## അവലംബം
ക്രിസ്റ്റി ഇലക്കണ്ണൻ

ലഘുചിത്രം|കവി ക്രിസ്റ്റി ഇലക്കണ്ണൻ
മുതുവാൻ ഗോത്ര ഭാഷയിൽ കവിതകളെഴുതുന്ന കേരളത്തിലെ ഒരു കവിയാണ് ക്രിസ്റ്റി ഇലക്കണ്ണൻ.
## ജീവിതരേഖ
ഇടുക്കി ജില്ലയിലെ കുറത്തിക്കുടിയിൽ മിഷണറിയായ  ഇലക്കണ്ണന്റെയും പത്മയുടെയും മകനാണ് ക്രിസ്റ്റി. മുതുവാൻ ഗോത്ര വംശജനായ ക്രിസ്റ്റി ഗോത്രഭാഷയിലാണ് കവിതകളെഴുതുന്നത്. മേലുകാവ് ഹെൻറി ബേക്കർ കോളേജിൽ ഡിഗ്രി (ബി.എ. ഹിസ്റ്ററി) പഠിച്ചു. പൂത്തോട്ട സഹോദരൻ അയ്യപ്പൻ മെമ്മോറിയൽ കോളേജിൽ ഇപ്പോൾ ബി.എഡ് വിദ്യാർത്ഥിയാണ്. കുറത്തിക്കുടി ട്രൈബൽ സെറ്റിൽമെന്റിലാണ് താമസം.  ക്രിസ്റ്റി ഇലക്കണ്ണന്റെ നഞ്ച് എന്ന  കവിത കേരള സിലബസ് 4-ാം ക്ലാസ്സ് മലയാളം പാഠാവലിയിൽ ചേർത്തിട്ടുണ്ട്.

## കൃതികൾ
സുകുമാരൻ ചാലിഗദ്ധ, സുരേഷ് എം. മാവിലൻ എന്നിവർ എഡിറ്റ് ചെയ്ത  വിവിധ ഗോത്രഭാഷകളിലെഴുതുന്ന എഴുത്തു കാരുടെ കവിതകളൊരുമിക്കുന്ന ആദ്യ ഗോത്രകവിതാ സമാഹാരം ഗോത്ര കവിതയിൽ കവിതകൾ പ്രസിദ്ധീകരിച്ചിട്ടുണ്ട്.

## അവലംബം


വർഗ്ഗം:മുതുവാൻ ഭാഷയിലെ കവികൾ
വർഗ്ഗം:മുതുവാൻ ഭാഷ
വർഗ്ഗം:ഗോത്രഭാഷകളിലെഴുതുന്ന മലയാള കവികൾ
കോൺസ്റ്റാന്റിൻ ജോർജിയേവിച്ച് പൗസ്തോവ്സ്ക്കി

റഷ്യൻ സാഹിത്യകാരനാണ് കോൺസ്റ്റാൻ്റിൻ ജോർജിയേവിച്ച് പൗസ്തോവ്സ്ക്കി ( 31 മേയ് 1892 – 14 ജൂലൈ 1968). 1965, 1966, 1967, 1968 വർഷങ്ങളിൽ സാഹിത്യത്തിനുള്ള നോബൽ സമ്മാനത്തിന് നാമനിർദ്ദേശം ചെയ്യപ്പെട്ടു.
## ജീവിതരേഖ
മോസ്കോയിൽ ജനിച്ചു. അദ്ദേഹത്തിന്റെ പിതാവ് ഒരു റെയിൽവേ സ്റ്റാറ്റിസ്റ്റിഷ്യൻ ആയിരുന്നു. അമ്മ പോളിഷ് ബുദ്ധിജീവികളുടെ കുടുംബത്തിലെ അംഗമായിരുന്നു. പൗസ്റ്റോവ്സ്കിയുടെ കുടുംബം സപോറോഷ്യൻ കോസാക്ക്, തുർക്കി, പോളിഷ് വംശജരായിരുന്നു.
റഷ്യൻ സാമ്രാജ്യത്തിൽ വളർന്ന കോൺസ്റ്റാന്റിൻ , ഭാഗികമായി ഗ്രാമപ്രദേശങ്ങളിലും ഭാഗികമായി കിവിൽ. അദ്ദേഹം കിയെവിലെ “ആദ്യ ഇംപീരിയൽ” ക്ലാസിക്കൽ ജിംനേഷ്യത്തിൽ പഠിച്ചു, അവിടെ അദ്ദേഹം മിഖായേൽ ബൾഗാക്കോവിന്റെ സഹപാഠിയായിരുന്നു. ആറാം ക്ലാസിൽ പഠിക്കുമ്പോൾ പിതാവ് കുടുംബം ഉപേക്ഷിച്ചു, ഉപജീവനത്തിനായി മറ്റ് കുട്ടികൾക്ക് ട്യൂഷനെടുക്കാൻ നിർബന്ധിതനായി. 1912-ൽ അദ്ദേഹം കീവ് സർവകലാശാലയിലെ പ്രകൃതി ചരിത്ര ഫാക്കൽറ്റിയിൽ ചേർന്നു. 1914-ൽ അദ്ദേഹം മോസ്കോ സർവകലാശാലയിലെ നിയമ ഫാക്കൽറ്റിയിലേക്ക് മാറി, പക്ഷേ ഒന്നാം ലോകമഹായുദ്ധം അദ്ദേഹത്തിന്റെ വിദ്യാഭ്യാസം തടസ്സപ്പെടുത്തി.
പൗസ്തോവ്സ്ക്കി ആദ്യം മോസ്കോയിൽ ട്രോളിമാനായും പിന്നീട് ഒരു ആശുപത്രി ട്രെയിനിൽ പാരാമെഡിക്കായും ജോലി ചെയ്തു. 1915-ൽ, അദ്ദേഹത്തിന്റെ മെഡിക്കൽ യൂണിറ്റ് പോളണ്ടിലൂടെയും ബെലാറസിലൂടെയും സഞ്ചരിച്ചു. യുദ്ധത്തിൽ രണ്ട് സഹോദരന്മാർ മരിച്ചതിനുശേഷം, അദ്ദേഹം മോസ്കോയിലെ അമ്മയുടെ അടുത്തേക്ക് മടങ്ങി, പക്ഷേ പിന്നീട് അദ്ദേഹം സ്ഥലം വിട്ട് പല ജോലികളിലും സ്വയം പരീക്ഷിച്ചു, തുടക്കത്തിൽ യെകാറ്റെറിനോസ്ലാവ്, യുസോവ്ക എന്നിവിടങ്ങളിലെ മെറ്റലർജിക്കൽ ഫാക്ടറികളിൽ ജോലി ചെയ്തു. 1916-ൽ അദ്ദേഹം ടഗൻറോഗിൽ താമസിച്ചു, അവിടെ അദ്ദേഹം ടാഗൻറോഗ് ബോയിലർ ഫാക്ടറിയിൽ (ഇപ്പോൾ: ക്രാസ്നി കോട്ടെൽഷ്ചിക്) ജോലി ചെയ്തു.
പിന്നീട് അദ്ദേഹം ടാഗൻറോഗിലെ മത്സ്യത്തൊഴിലാളികളുടെ (ആർട്ടെൽ) ഒരു സഹകരണ സംഘടനയിൽ ചേർന്നു, അവിടെ അദ്ദേഹം തന്റെ ആദ്യ നോവൽ Романтики ("റൊമാന്റിക്കി", റൊമാന്റിക്സ്) ആരംഭിച്ചു, അത് 1935 ൽ പ്രസിദ്ധീകരിച്ചു. ഈ നോവലിൽ, തന്റെ ചെറുപ്പത്തിൽ കണ്ടതും അനുഭവിച്ചതും വിവരിച്ചു. നായകന്മാരിൽ ഒരാളായ  ഓസ്കാർ, ജീവിതകാലം മുഴുവൻ പണമുണ്ടാക്കാൻ നിർബന്ധിതനാകുന്നതിനെ ചെറുത്ത ഒരു കലാകാരനായിരുന്നു. റൊമാന്റിക്സിന്റെ പ്രധാന പ്രമേയത്തിലേക്കും, തന്റെ ഏകാന്തതയെ മറികടക്കാൻ ശ്രമിക്കുന്ന ഒരു കലാകാരന്റെ വിധിയിലേക്കും, Разговор о рыбе ("റസ്ഗോവോർ ഓ റൈബ്", മത്സ്യത്തെക്കുറിച്ചു സംസാരിക്കൽ), Азовское подполье ("അസോവ്സ്കോ പോഡ്പോളി", അസോവ് അണ്ടർഗ്രൗണ്ട്) Порт в траве ("പോർട്ട് വി ട്രാവ്", സീപോർട്ട് ഇൻ ദി ഗ്രാസ്) എന്നിവയുൾപ്പെടെയുള്ള പിൽക്കാല കൃതികളിലും അദ്ദേഹം എഴുതി.

## ആത്മകഥ
1945 നും 1963 നും ഇടയിൽ എഴുതിയ ആറ് വാല്യങ്ങളുള്ള ആത്മകഥയായ "പോവെസ്റ്റ് ഓ ഷിസ്നി" ("ഒരു ജീവിതത്തിന്റെ കഥ") ആണ് പൗസ്റ്റോവ്സ്കിയുടെ ഏറ്റവും പ്രശസ്തമായ കൃതി. സാധാരണ ജീവചരിത്രങ്ങളിലെ സംഭവവിവരണങ്ങൾക്കപ്പുറം, കാവ്യാത്മകമായി എഴുത്തുകാരന്റെ ആന്തരിക ധാരണകളെയും കാവ്യ വികാസത്തെയും വിശദീകരിക്കുന്ന ഒരു കൃതിയാണ് ഇത്. ഒന്നാം ലോകമഹായുദ്ധത്തിന്റെ പ്രക്ഷുബ്ധമായ വർഷങ്ങളിലും റഷ്യൻ ആഭ്യന്തരയുദ്ധം, സോവിയറ്റുകളുടെ ഉദയം എന്നിവയിലും, പൗസ്റ്റോവ്സ്കി പങ്കെടുത്ത റഷ്യയിലെ ജീവിതത്തെക്കുറിച്ച് ഇത് ഒരു സവിശേഷ വീക്ഷണം നൽകുന്നു. 

1968 ജൂലൈ 14 ന് അദ്ദേഹം മോസ്കോയിൽ അന്തരിച്ചു.
## മലയാളത്തിൽ
എം.പ്രഭാകരൻ ഉണ്ണി 1967 ൽ പൗസ്തോവ്സ്ക്കിയുടെ തിരഞ്ഞെടുത്ത കഥകൾ വിവർത്തനം ചെയ്തു പ്രസിദ്ധീകരിച്ചിട്ടുണ്ട്.

## അവലംബം
 
## പുറം കണ്ണികൾ
* പൗസ്തോവ്സ്ക്കി തിരഞ്ഞെടുത്ത കഥകൾ

വർഗ്ഗം:റഷ്യൻ എഴുത്തുകാർ
വർഗ്ഗം:1892-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:1968-ൽ മരിച്ചവർ
വർഗ്ഗം:ജൂലൈ 14-ന് മരിച്ചവർ
കടൽക്കാറ്റ് (ചലച്ചിത്രം)

എ. ഷെരീഫ് തിരക്കഥയെഴുതി ഷെരീഫ് കൊട്ടാരക്കര നിർമ്മിച്ച 1980ൽ പി. ജി. വിശ്വംഭരൻ സംവിധാനം ചെയ്ത മലയാള  ചിത്രമാണ് ***കടൽക്കാറ്റ്.***  ജയഭാരതി, കെ. പി. എ. സി. ലളിത, എം. ജി. സോമൻ, ബഹദൂർ എന്നിവരാണ് ചിത്രത്തിലെ പ്രധാന താരങ്ങൾ. ചിത്രത്തിൽ ബിച്ചുതിരുമലയുടെ വരികൾക്ക്  എ. ടി. ഉമ്മർ സംഗീതം നൽകി. സി രാമചന്ദ്രമേനോൻ കാമറചലിപ്പിച്ച് ഈ ചിത്രത്തിന്റെ ചിത്രസംയോജനം വി.പി കൃഷ്ണന്റെതാണ്

## താരനിര

* ലിസിയായി ജയഭാരതി
* മരിയയായി കെ.പി.എ.സി. ലളിത
* വാസു ചേട്ടമ്പിയായി ജോസ് പ്രകാശ്
* ബഹദൂർ  സൈദുക്ക
* ഗോപാലനായി ജനാർദ്ദനൻ
* കൊട്ടാരക്കര ശ്രീധരൻ നായർ ഫെർണാണ്ടസ് ആയി
* ശ്രീധരനായി എം.ജി. സോമൻ
* ശങ്കരനായി കൊല്ലം ജി.കെ. പിള്ള
* രാഘവനായി കുതിരവട്ടം പപ്പു
* സ്റ്റെല്ലയായി ശാന്ത കുമാരി

## ശബ്ദരേഖ
ബിച്ചു തിരുമല വരികൾക്ക് എ. ടി. ഉമ്മർ സംഗീതം നൽകി.

## അവലംബം

## പുറംകണ്ണികൾ

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:സോമൻ-ജയഭാരതി ജോഡി
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:രാമചന്ദ്രമേനോൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ
ശ്രീജിത്ത് മൂത്തേടത്ത്

ചെറുകഥാകൃത്തും നോവലിസ്റ്റും ബാലസാഹിത്യകാരനുമാണ് **ശ്രീജിത്ത് മൂത്തേടത്ത്**. അദേഹത്തിൻ്റെ *പെൻഗ്വിനുകളുടെ വൻകരയിൽ* എന്ന ബാലസാഹിത്യ കൃതിക്ക് 2025 ലെ കേന്ദ്ര സാഹിത്യ അക്കാദമി ബാലസാഹിത്യ പുരസ്കാരം ലഭിച്ചു.

## ജീവിതരേഖ
പി.എം. ഭാസ്‌കരൻ മാസ്റ്ററുടെയും ഒ.കെ. നളിനിയുടെയും മകനായി കോഴിക്കോട് ജില്ലയിലെ ഭൂമിവാതുക്കലിൽ 1978 മാർച്ച് 31ന് ആണ് ശ്രീജിത്ത് ജനിച്ചത്. വാണിമേൽ ക്രസന്റ് ഹൈസ്‌കൂളിൽ നിന്നും പ്രാഥമിക വിദ്യാഭ്യാസം' കാലിക്കറ്റ് യൂണിവേഴ്‌സിറ്റി, ഗോഹട്ടി യൂണിവേഴ്‌സിറ്റി, അണ്ണാമലൈ യൂണിവേഴ്‌സിറ്റി എന്നിവിടങ്ങളിൽ നിന്നും ഉന്നത വിദ്യാഭ്യാസം നേടിയ അദ്ദേഹത്തിന് ചരിത്രത്തിലും രാഷ്ട്രതന്ത്രത്തിലും ബിരുദാനന്തര ബിരുദം ലഭിച്ചിട്ടുണ്ട്. ഇപ്പോൾ തൃശൂർ ജില്ലയിലെ ചേർപ്പ് സി.എൻ.എൻ. ബോയ്‌സ്ഹൈസ്‌കൂളിൽ സാമൂഹ്യശാസ്ത്രം അധ്യാപകനായി ജോലി ചെയ്യുന്നു.

## കൃതികൾ
പെൻഗ്വിനുകളുടെ വൻകരയിൽ എന്ന ബാലസാഹിത്യ നോവലാണ് ശ്രീജിത്തിൻ്റെ ശ്രദ്ധേയ കൃതി. കുട്ടികളിൽ ശാസ്ത്രചിന്തയും പാരിസ്ഥിതിക അവബോധവും വളർത്തുന്നത് ലക്ഷ്യമിടുന്ന നോവലാണ് ഇത്. കൗമാരക്കാരായ മൂന്ന് കുട്ടികൾ അന്യഗ്രഹത്തിൽ നിന്ന് വരുന്ന സാനിയ എന്ന പെൺകുട്ടിയുടെ സഹായത്തോടെ വിവിധ ഭൂഖണ്ഡങ്ങളിലൂടെയും ദ്വീപുകളിലൂടെയും സഞ്ചരിച്ച്, ആൻഡമാൻ ദ്വീപുകളിലെയും ഇന്ത്യോനേഷ്യൻ ദ്വീപുകളിലെയും ഓസ്‌ട്രേലിയയുടെ തീരപ്രദേശങ്ങളിലെയും വിവിധ ജീവജാലങ്ങളെയും അവ വളരുന്ന പ്രകൃതിയെയും കണ്ട്, അവസാനം പെൻഗ്വിനുകളുടെ വൻകരയായ അന്റാർട്ടിക്കയിൽ എത്തിച്ചേരുന്നതാണ് പ്രമേയം. അന്റാർട്ടിക്കയിലെത്തുമ്പോൾ ആഗോളതാപനത്തിന്റെ ഫലമായി പെൻഗ്വിനുകൾ നേരിടുന്ന പാരിസ്ഥിതിക പ്രശ്‌നങ്ങൾ മനസിലാക്കുന്നു. കേരള ബാലസാഹിത്യ ഇൻസ്റ്റിറ്റിയൂട്ടാണ് 2022 ൽ പെൻഗ്വിനുകളുടെ വൻകരയിൽ പ്രസിദ്ധീകരിച്ചത്.

അദ്ദേഹത്തിൻ്റെ മറ്റ് ബാലസാഹിത്യ കൃതികളായ കുരുവികളുടെ ലോകം, ആഫ്രിക്കൻ തുമ്പികൾ, ചക്കരപ്പാടം, സൂര്യയാത്രയുടെ വിസ്മയച്ചെപ്പ്, തൂവൽത്തൊട്ടിൽ തുടങ്ങിയ ബാലനോവലുകളിലും പാരിസ്ഥിതിക അവബോധവും സഹജീവിസ്‌നേഹവും പ്രധാന പ്രമേയമായി വരുന്നുണ്ട്. ചക്കരപ്പാടം എന്ന ബാലനോവലിലെ സമരവൃക്ഷം എന്ന അധ്യായം ഭാരതീയ വിദ്യാനികേതൻ സിലബസിന്റെ ഭാഗമായിട്ടുണ്ട്.

ജാലകങ്ങൾ (ചെറുകഥാസമാഹാരം), ഭൂമിവാതുക്കൽ സൂര്യോദയം (നോവൽ), പാലറ്റ്, നയൻമൊനി, നിണവഴിയിലെ നിഴലുകൾ, ആഫ്രിക്കൻ തുമ്പികൾ തുടങ്ങിയവയാണ് മറ്റ് പ്രധാന കൃതികൾ. കടത്തനാട് പ്രദേശത്തെ രാഷ്ട്രീയ അക്രമങ്ങളുടെ ചരിത്രം വിവരിക്കുന്ന നോവലാണ് നിണവഴിയിലെ നിഴലുകൾ.

## പുരസ്‌കാരങ്ങൾ
മനോരമ ബാലജനസഖ്യത്തിൻ്റെ 2012 ലെ മുല്ലനേഴി പുരസ്‌കാരം, 'ആസ്വാദനത്തിന്റെ അധ്യായങ്ങൾ' എന്ന കഥയ്ക്ക് മികച്ച ബ്ലോഗ് രചനയ്ക്കുള്ള 2013 ലെ നന്മ പുരസ്‌കാരം, മുംബൈ ഗ്രീൻ നാച്വർ ഫൗണ്ടേഷൻ്റെ 2014 ലെ എൻവിയോൺമെന്റ് അവാർഡ് എന്നിവ അദ്ദേഹത്തിന് ലഭിച്ചിട്ടുണ്ട്.

കേശവൻ വെള്ളിക്കുളങ്ങര സ്മാരക ബാലസാഹിത്യ പുരസ്‌കാരവും അമ്പലക്കര സി. രവീന്ദ്രൻ മാസ്റ്ററുടെ സ്മരണാർത്ഥം സരോവരം ബുക്സ് ഏർപ്പെടുത്തിയ ബാലസാഹിത്യ പുരസ്‌കാരവും പെൻഗ്വിനുകളുടെ വൻകരയിൽ എന്ന നോവലിന് ലഭിച്ചിട്ടുണ്ട്. പെൻഗ്വിനുകളുടെ വൻകരയിൽ എന്ന നോവലിന് 2025-ലെ കേന്ദ്ര സാഹിത്യ അക്കാദമി ബാല സാഹിത്യ പുരസ്കാരം ലഭിച്ചു.

## അവലംബം

വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
അഖിൽ പി. ധർമ്മജൻ

കേരളീയനായ ഒരു എഴുത്തുകാരനാണ് **അഖിൽ പി. ധർമ്മജൻ**. അദ്ദേഹത്തിന്റെ  *[[റാം കെയർ ഓഫ് ആനന്ദി]]* എന്ന പുസ്തകത്തിന് 2025 ലെ കേന്ദ്ര സാഹിത്യ അക്കാദമിയുടെ യുവ പുരസ്കാരം ലഭിച്ചു..

## ജീവിതരേഖ
കെ വി ധർമ്മജന്റെയും മഹേശ്വരിയുടെയും മകനായി 1993-ൽ ആലപ്പുഴ ജില്ലയിലെ പാതിരപ്പള്ളിയിൽ ആണ് അഖിൽ ജനിച്ചത്.  ആലപ്പുഴ എസ്.ഡി.വി. സ്‌കൂൾ, പാതിരപ്പള്ളി വി.വി.എസ്.ഡി. എൽ.പി. സ്‌കൂൾ-യു.പി. സ്‌കൂൾ, മേരി ഇമ്മാക്കുലേറ്റ് ഹൈസ്‌കൂൾ പൂങ്കാവ്, ഹോളി ഫാമിലി എച്ച്.എസ്.എസ്. കാട്ടൂർ തുടങ്ങിയ സ്‌കൂളുകളിൽ നിന്നായി വിദ്യാഭ്യാസം. മെക്കാനിക്കലിലും ഫിലിം മേക്കിങ്ങിലും ഡിപ്ലോമ നേടിയിട്ടുണ്ട്.

## സാഹിത്യ സംഭാവനകൾ
പതിനെട്ടാം വയസ്സിലാണ് അഖിൽ തൻ്റെ ആദ്യ നോവലായ *ഓജോബാർഡ്* പ്രസിദ്ധീകരിക്കുന്നത്. 

*മെർക്കുറി ഐലൻഡ്* ആയിരുന്നു രണ്ടാമത്തെ കൃതി. ആദ്യ രണ്ട് പുസ്തകങ്ങൾ സ്വയം പ്രസിദ്ധീകരിക്കുകയാണ് ഉണ്ടായത്. കഥ എന്ന പേരിൽ ഒരു പ്രസിദ്ധീകരണ സംരംഭം ആരംഭിച്ചു.

അഖിലിന്റെ ശ്രദ്ധേയമായ കൃതി ഡിസി ബുക്സ് പ്രസിദ്ധീകരിച്ച മലയാള ഭാഷാ നോവലായ റാം c/o ആനന്ദി ആണ്. ചെന്നൈ നഗരത്തിന്റെ പശ്ചാത്തലത്തിലാണ് ഈ നോവൽ മുന്നോട്ടുപോവുന്നത്. ഈ പുസ്തകം കേരളത്തിലെ സോഷ്യൽ മീഡിയയിലും കേരളത്തിലെ കൗമാരക്കാർക്കിടയിലും വളരെ പ്രചാരത്തിലായി. റാമിന്റെയും ആനന്ദിയുടെയും ജീവിതം, അവരുടെ തമാശകൾ, പ്രണയ നിമിഷങ്ങൾ, അവരുടെ വേർപിരിയൽ എന്നിവയെ ചുറ്റിപ്പറ്റിയാണ് നോവലിന്റെ ഇതിവൃത്തം. കാലിക്കറ്റ്, എം.ജി. സർവകലാശാലകളിലെ ബി.എ. മലയാളം കോഴ്‌സിന്റെ പരിഷ്കരിച്ച സിലബസിൽ ഈ നോവലിന്റെ ചില ഭാഗങ്ങൾ ഉൾപ്പെടുത്തിയിട്ടുണ്ട്. ഹരിത സി.കെ. റാം c/o ആനന്ദി ഇംഗ്ലീഷിലേക്ക് വിവർത്തനം ചെയ്തിട്ടുണ്ട്.

2025 മെയ് മാസത്തിൽ അദ്ദേഹത്തിന്റെ നാലാമത്തെ നോവലായ *രാത്രി 12 നു ശേഷം* പുറത്തിറങ്ങി. ജൂഡ് ആന്റണി ജോസഫ് സംവിധാനം ചെയ്ത 2018 എന്ന ചിത്രത്തിന്റെ സഹതിരക്കഥാകൃത്തും (ജൂഡിനൊപ്പം) അഖിലാണ്.

## പുരസ്കാരങ്ങൾ
*2025 ലെ കേന്ദ്ര സാഹിത്യ അക്കാദമിയുടെ യുവ പുരസ്കാരം

## അവലംബം

വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ
പെൻഗ്വിനുകളുടെ വൻകരയിൽ

Infobox book

ശ്രീജിത്ത് മൂത്തേടത്ത്  രചിച്ച ബാലസാഹിത്യകൃതിയാണ് **പെൻഗ്വിനുകളുടെ വൻകരയിൽ**. ഈ കൃതിക്ക് 2025 ൽ കേന്ദ്ര സാഹിത്യ അക്കാദമിയുടെ ബാലസാഹിത്യപുരസ്കാരത്തിനുള്ള പുരസ്കാരം ലഭിച്ചു. കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടാണ് ഈ ഗ്രന്ഥത്തിന്റെ പ്രസാധകർ.
## ഇതിവൃത്തം
ചൊവ്വാഗ്രഹത്തിലെ അന്തേവാസിയായ സാനിയയുടെ സഹായത്തോടെ കുട്ടിക്കൂട്ടം ദക്ഷിണധ്രുവത്തിലേക്കു യാത്രയാകുന്നു. സ്വപ്‌നസമാനമായ ആ യാത്രയുടെ വിശേഷങ്ങളാണ് പെൻഗ്വിനുകളുടെ വൻകരയിൽ എന്ന നോവലിലൂടെ ശ്രീ. ശ്രീജിത്ത് മൂത്തേടത്ത് കൂട്ടുകാരുമായി പങ്കുവയ്ക്കുന്നത്.
## അവലംബം


വർഗ്ഗം:ബാലസാഹിത്യം
വർഗ്ഗം:മലയാളം നോവലുകൾ
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ച കൃതികൾ